text:
Parce cu diaranson lo ta asina leu cu Formador lo por anuncia cu e partidonan a yega na un acuerdo riba reparticion di e puestonan di Minister den e Gobierno nobo.
For di tempo di campaña e lider di MEP a enfatisa cu e proximo Gobierno ta bay consisti di shete (7) Minister, pero sigur e no a conta cu tur e problemanan cu a surgi awo.
Ta wordo menciona for di dialuna caba cu e reparticion ta manera ta sigui: Evelyn Wever Croes Minister Presidente encarga cu Asuntonan General; Dangui Oduber encarga cu Turismo y Deporte; Xiomara Ruiza Maduro encarga cu Finanza; Glenbert Croes Salubridad y Utilidad; Chris Romero lo por haya cartera di Transporte y Telecomunicacion y algo mas; Andin Bikker cu Husticia y Integracion; Otmar Oduber Infrastructura y Medio Ambiente y Rudy Lampe encrga cu Enseñansa. Aki tin 8 nomber y ta nifica cu nan lo bay pa Minister y falta un mas pa apunta pa e Ministerio di di Labor. Kende ta bay haya e cartera aki. Tin e nomber di Rocco Tjong cu ta wordo menciona tambe.
E siguiente pregunta cu ta surgi ta kico ta pasa cu Asuntonan Economico, unda el a keda? Esaki ta pone hopi hende bay bek den campaña y corda un post cu a wordo poni riba Facebook door di ruman di Ady Thijsen, kende recientemente a despedi oficialmente di Parlamento. Na e ocasion ey a pone bon cla cu Ady a tuma e puesto no. 13 riba lista pasobra el a haya e promesa for di lider di MEP cu den e proximo Gobierno di asignatura geel cu e lo bira Minister di Economia, Labor, Transporte, Sector Primario y Asuntonan di Reino.
Tambe mester dicidi riba e representacion di Aruba na Washington, probablemente Jocelyne Croes di POR, y Minister Plenipotenciario na Hulanda. E puesto aki normalmente ta bay pa un politico cu ta retirando. Hopi ta menciona Ady Thijsen pa e puesto aki.
Na momento cu e Ministernan nobo huramenta, tin diferente candidato nobo di MEP lo drenta Parlamento. Asina lo bay mira personanan manera Edgard Vrolijk; Edny Croes; Shailiny Tromp Lee; Juan Thijsen; Louisette Christiaans y Sue Ann Ras. Tur cos ta depende, kico ta bay pasa cu Ady Thijsen y Rocco Tjon.


c: text/html

text:
Preview di Kooyman Megastore na Jan Noorduynweg
Durante un Preview Party festivo, kliente i partnernan di Kooyman por a sera konosí ku e Megastore nobo ku ta den konstrukshon na Jan Noorduynweg. Tin basta kos pa hasi ahinda, pero e pakus lo habrí su portanan segun planía promé ku fin di 2017.
Mihó aksesibel
“Ku un di dos Megastore, nos lo por atendé nos klientenan ainda mas mihó”, segun señor Herbert van der Woude, CEO di Kooyman. E ta sigi splika, “ku e pakus akí nos lo ta mas aksesibel tambe, sigur pa parti wèst di Kòrsou. Nos ke pa nos klientenan na e parti aki tambe por hasi tur nan kompranan na un lugá so. Nos pakus aktual na Churchillweg no por ofrese e posibilidat aki i pa e motibu aki nos a disidí pa un lokalidat nobo i sentral den Santa Maria.
Set up di Pakus i Drive Thru nobo
E Megastore nobo lo bira kua grandura komparabel ku esun na Zeelandia, ku no ménos ku 4600m2 na espasio den pakus. E Drive Thru tin un superfisíe ku tres rei di 300 meter ku ta hasi ku klientenan por kore pasa mas fásil i lihé den nan. Esaki ta laga nos klientenan gana tempu i ta duna nan tambe hopi komodidat, algu ku lo ta di gran benefisio pa nos kontratistanan. Tambe tin mas ku mas 200 lugá di parker pa kliente.
Surtido i servisio
Kooyman na Jan Noorduynweg lo ofresé klientenan e mesun departamentunan i servisio manera kustumbra. “E fórmula di nos pakus lo fasilitá nos klientenan na Jan Noorduynweg ya ku nos ta mantené e mesun fórmula ku Zeelandia. Naturalmente nos a kambia aki i aya algun kos pero nos klientenan lo risibí e mesun surtido di produktonan, servisionan i aun mas importante e eksperiensha ku nan a kustumbra di nos, “señor Herbert van der Woude ta klousurá. Albo Caribbean huntu ku e Remco Ruimtebouw (provedor di stal) ta konstruí e Megastore nobo ku lo wòrdu habrí di manera festivo fin di 2017. Pa update di e konstrukshon bo por bishitá Facebook òf e página di internèt di Kooyman.

robotstxt: allowed

filter: keep


text:
NBA a rekonosé den su Last Two Minute Report ku Boston Celtics lo mester a haña un di dos sekonde ekstra riba holoshi pa ehekutá un hugada final den un derota di e di 6 wega kontra Washington Wizards. Isaiah Thomas di Celtics, a pèrde un tiru rápido di 3 punto, den e alerta di 24 sekonde i Wizard a skaba eliminashon ku un viktoria di 92-91 ku a obligá pa hunga e di 7 partido awe. John Wall a anotá un tripel ku 3.5 sekonde pa bolbe tuma bentaha den eskorikualagasolamente 1,7 sekonde riba holoshi pa Celtics i un falta pa Oubre.
E informne di e liga a señalá ku a fluit e falta riba Oubre ku aproksimadamente 2,7 sekonde.


text:
ORANJESTAD− Cruz Cora Aruba kier comunica na tur cu kier yuda cu e damnificadonan na isla ruman, St. Maarten, lo siguiente. Nederlandse Rode Kruis, Cruz Cora Aruba y Krus Kora Korsou ta uni den un mision na St. Maarten y ya pa un siman caba ta organizando gruponan di voluntario cu ya caba ta na St. Maarten of na caminda pa por yuda cu e damnificadonan. Trabounan di Rode Kruis ta encera te cu e momentonan aki, Assessment (sondeo) di e pais afecta, asisti den e shelters, distribucion di awa, un post na Airport SXM, ta yuda na e Helpdesk y Tracing the Missing entre otro.
Na momento cu e Assessment ta completo, lo e ora tin un mihor idea kico ta loke ta e plan di accion. Pa e motibo aki, kier pidi comprencion tambe di comunidad ya cu aworaki ta enfocando riba ayudo basico y di prome auxilio. Y percura pa structura tur accion na su momento teniendo na cuenta logistica.
Comunidad por aporta na e mision aki cu un donacion pa yuda cubri tur gasto di transporte, seguro, compra di productonan di necesidad, material di prome auxilio, awa, tent y tur loke tin mester pa por asisti na isla ruman dor di deposita riba nos cuenta di emergencia:
Aruba Bank # 038.401.0390
Caribbean Mercantile Bank # 641.733.07
Cruz Cora Aruba NO ta aceptando paña y tampoco ta hiba pakete personal
St. Maarten. Awor aki ya tin un inventario grandi di paña disponibel.
Si toch kier yuda di otro forma, por haci esaki entregando e siguiente productonan si mantene na e reglanan stipula. Esaki por wordo entrega na Cruz Cora Aruba, Pedro Gallegostraat 14, Dakota entre 9am – 2pm.Producto di bleki cu no ta caduca den e proximo 6 luna Aros Lechi cu no ta caduca den e proximo 6 luna Ensure cu no ta caduca den e proximo 6 luna Pampers Producto di hygiene personal Vitamina C E productonan mester bin den e caha habri!
De antemano, Cruz Cora Aruba kier gradici tur cu ta yamando pa aporta di un of otro manera, y ta spera cu por compronde e trabou di Cruz Cora na e momento aki.
Pa mas informacion, por tuma contacto cu nos na tel. 582-2219
ORANJESTAD – Un grupo respeta di persona a protesta diamars atardi dilanti di e asina yama ‘Kill Cage’, of ‘Afmaakhok’ na Wayaca, banda di e Animal Shelter. Motibo di e protesta, ta pa haya atencion di esnan encarga di e trabou di pone e cacho y pushinan drumi cu ta wordo deposita na e sitio tur dia. E grupo di Crijijo Trappers a lidera e protesta aki y a pidi pa cumpli cu un lista di demanda, cu nan a comparti cu gobierno tambe. Segun nan, e reglanan aki por mehora e situacion den cual e bestianan ta wordo ‘poni drumi’. Nan tin un stappenplan cu dentro di poco lo keda anuncia. Segun e grupo, servicio veterinario cu ta responsabel pa e trabou, no ta haciendo nan trabou bon, ta pone e bestianan mata den un forma cruel y contra regla internacional. E departamento concerni un dia prome a desmenti esaki y ta lamenta cu ta plama informacion ‘falso’ riba rednan social.
ORANJESTAD – Dienst Technische Inspectie (DTI entrante diahuebs 18 di januari lo inicia cu e proceso di mudamento pa nan edificio nobo situa na Barcadera 153. Den cuadro di esaki DTI no por ricibi yamada via 584-5300 di cliente te cu dialuna 29 di januari. Dialuna 22 di januari pa dilanti DTI ta bay den full swing cu mudamento pa Barcadera y lo ta cera pa publico. Diamars 30 di januari DTI ta planea pa ta operacional atrobe. (lo monitor e proceso y ahusta fecha si ta necesario). Dialuna 5 di februari lo ta 100% operacional atrobe. Por yama ora di urgencia na 593-7945 pa servicio/informacion durante e periodo cu ta cera. No ta tuma cita pa keur auto. Pa accidente na pia di trabao por yama na 593-7913. DTI ta pidi disculpa pa e inconveniencia.
ORANJESTAD – Servicio veterinario ta pone tur bestia cu keda laga atras na e asina yama ‘afmaakhok’ of ‘kill cage’, drumi den un forma responsabel, humano y segun standard internacional. Asina hefe di e departamento Riem vd Berg a sigura durante un conferencia di prensa dialuna atardi. E conferencia tabata uno di urgencia, den un intento pa evita cu diamars awor un grupo di persona tene un accion di protesta na e sitio. Vd Berg a purba sigura na varios momento cu ta e unico forma cu tin aworaki pa resolve e problema di sobre poblacion di bestia. E otro forma segun vd Berg, ta concientizacion pa ta un doño responsabel di bestia.
ORANJESTAD – E forma con departamento veterinario ta pone cacho y pushi drumi, ta cuestionable. Como tal un di e fundacionan cu ta rescata bestia riba caya, Crijojo Trappers ta protesta diamars atardi 5’or na e ‘popularmente’ yama Kill Cage of ‘Afmaakhok’ di veterinaire dienst na Wayaca. E meta segun e lider di proyecto Mervine Kock, ta pa concientiza nos hendenan kico ta tuma lugar eynan y pa trece cambio na e proceso cu ta pone e bestianan drumi. Asina Kock a bisa den e programa NoticiaCla LIVE riba Facebook.
ORANJESTAD - 'Debi cu Hulanda a haci dificil na ultimo ora, e acuerdo entre esnan cu a reuni diabierna pa mas di 6 ora largo, no a keda aproba'. Fuentenan na Caracas di NoticiaCla y prensa Venezolano cu tabata presente, a bisa despues di nan regreso diabierna anochi. Tabata durante e ultimo parti di e negociacion, cu Hulanda kier a trece cambio den un paragrafo, pa cual e delegacion Venezolano a bisa cu nan mester haya aprobacion na Caracas prome, ya cu e cambionan di 'ultimo ora', nan no ta autoriza pa aproba riba nan mes. Esey a pone cu mester a para e reunion y keda pendiente pa un aprobacion pa despues nan firma e concepto di acuerdo, definitivamente diahuebs awor durante un otro reunion na Aruba. Kico e cambio ta, no ta conoci. Foto ta di delegacion Venezolano durante e reunion di diabierna ultimo.
ORANJESTAD - ARUBA TOURISM AUTHORITY A FIRMA ACUERDO CU HOTEL MANAGEMENT SCHOOL MAASTRICHT ORANJESTAD – Recien, Oficina di Turismo di Aruba a firma un acuerdo cu Hotel Management School Maastricht (HMSM) un acuerdo pa asina eleva e nivel di servicio aun mas den nos sectornan di hospitalidad y turismo, den su totalidad. Esaki mas cu claro por medio di e Aruba Certification Program (ACP).HMSM, un institucion reconoci mundialmente, ta bay desaroya conhuntamente cu ACP diferente modulo di curiculo di servicio, como tambe entrena nos profesionalnan local pa asina consecuentemente sigui transmiti e conocemento aki na nos forsa laboral riba tur nivel. Pa haci esaki posibel, HMSM a bin ta haci desk research den december y awo a bishita Aruba pa combersa cu nos socionan riba diferente topico pa por identifica y compronde miho e contexto cultural, comercial y turistico di nos sociedad. Consecuentemente lo crea y incorpora un standard di calidad den nos servicio cu ta den linia internacional y di es manera aki lo desaroya un programa conforme necesidadnan den nos mercado y bao di nos hendenan. Mediante e acuerdo aki, Aruba Certification Program lo conta cu manualnan di entrenamento y materialnan relevante pa e curso, entrenamento di nan personal y un curiculo di servicio. Introducion di e cursonan nobo lo tuma luga den e luna di maart / april proximo. Esaki ta nifica cu banda di e programa actual, pronto ACP lo expande locual ta ofrece na cursonan y lo ahusta e programa actual asina tumando e oportunidad pa update un cu e otro. Expansion di e cursonan ta wordo desaroyo a base di feedback cu a ricibi e siman aki. Hotel Management School Maastricht ta forma parti di e ZUYD University of Applied Sciences na Hulanda. E ta consisti di tres departamento cu ta: e scol mes cu tin mas di 65 aña di trayectoria educacional, produciendo rond di 250 hoben profesional pa aña, hobennan cu ta wordo selecta pa forma parti di e skol; e Teaching Hotel Chateau Bethlehem reconoci internacionalmente como un centro di aprendisahe y desaroyo maneha door di studiantenan; y e HMSM Hospitality Consultancy cu ta un grupo di profesionalnan cualifica cu ta conecta e conocemento di HMSM cu e mundo di hospitalidad internacionalmente. E ultimo aki ta esun encarga pa desaroya e programa pa Aruba Certification Program. Aruba Certification Program a wordo crea na 2011 cu e proposito pa eleva e nivel di servicio. Awe orguyosamente ACP a logra certifica alrededor di 4000 particpante . Oficina di Turismo y ACP a haya den Hotel Management School Maastricht un socio cu cual ta desaroya e componente specifico di servicio den e programa existente y cu cual lo amplia e oferta di cursonan bao di ACP. E desaroyo aki ta den linea cu e plan ‘Cu Mira Pa Futuro’, unda ta delinea tambe e necesidad di enfoca riba mehoracion di e servicio cu nos ta brinda nos bishitantenan en general.


text:
Danki na tur cu a yuda cu e festival di buki pa mucha
Biblioteca Nacional Aruba ta organisa e Festival di Buki pa Mucha tur aña en cooperacion cu instancianan y cu sosten financiero di patrocinadornan. Sin esaki lo no ta posibel pa sigui cada aña cu e promocion di lesamento. E ta un organisacion cu ta pidi hopi creatividad, bon maneho, e aporte di hopi hende cualifica, hopi energia y recurso. Pa logra un exito rotundo, ayudo ta necesario.
Biblioteca Nacional Aruba ta gradici na prome lugar na tur e muchanan y nan mayor pa participa cu un entusiasmo contagioso. Ta un placer pa wak con e muchanan ta gosa cu e evento aki.
Tambe ta gradici e autornan local y for di otro tera, ilustradornan y contado di storia.
Danki na organisadornan y guiadornan, boluntarionan, empleadonan di biblioteca.
Un danki ta bay na Dept. di Ensenansa y Instituto Pedagogico Arubano (IPA).
Un danki di curason pa e vision cerca e patrocinadornan: RBC Royal Bank (patrocinador principal), librerianan DeWit & VanDorp stores, Plaza Bookshop, Samson Bookstore y Bruna, ELMAR NV, Kiwanis Club of Palm Beach, Guardian Group, Quota International Club, Plus Accountants y Stichting Munira. Y por ultimo miembronan di prensa cu a distribui informacion pa e publico y a yuda cu e promocion.
Hopi ta esnan cu a duna un man y esaki pa BNA ta un honor pa por a traha hunto cu e personanan aki, masha danki!
Biblioteca Nacional Aruba ta invita tur mucha y publico en general pa hasi bon usa di e bunita coleccion di buki. Biblioteca ta sigui cu e trabou di promocion di lesamento y ta sigui stimula otro instancia cu ta traha riba tereno di lesamento. Biblioteca Nacional Aruba ta e centro di conocemento y encuentro pa e pueblo di Aruba.


text:
Presentacion di buki di Ronny Lobo
Biblioteca Nacional Aruba conhuntamente cu Editorial Charuba ta organisa un presentacion di buki di un autor di nos isla ruman, Corsou. Sr. Ronny Lobo a publica e novela ‘Bouwen op drijfzand’ y ta presenta esaki na Restaurant La Trattoria Faro Blanco (California Lighthouse) diasabra anochi den un ambiente special. E presentacion ta cuminsa 7or y ta te 9 or.
‘Bouwen op drijfzand’ ta e prome novela di Ronny Lobo. E autor, mescos cu e caracter principal den e buki, ta un arkitecto. E autor ta logra un composicion den su storia cu ta uni su amor pa arkitectura y e cultura Caribense cu hopi otro aspecto interesante di relacionnan humano y un complexidad di diferente motibo ta duna e storia un tension y suspenso.
E autor, kende na 1992 a ricibi e premio Cola Debrot pa su trabou como arkitecto, ta considera arkitectura un arte y ta purba cada biaha, tanto den su trabou den arkitectura como den su creatividad di escritor, pa bay bek na origen di tur cos pa asina haya mas conocemento y inspiracion. Pa Bouwen op Drijfzand, Ronny Lobo a haya inspiracion di diferente autor y buki pero muy en especial e autor defunto Erich Zielinski, autor di e.o. ‘De Engelenbron’ y tambe Frank Martinus Arion, escritor di entre otro e novela ‘Dubbelspel’.
E cas editorial cu a publica e buki aki ta ‘In de Knipscheer’ cu ta un cas editorial na Hulanda, hopi conoci pa su publicacionnan di autornan di region Caribense.


text:
ARKEL, Hulanda – Un hoben di 16 aña for di Arkel, a fayece despues di un “Choking Challenge”: choca e garganta mas hopi posibel.
Den un instancia parce cu ta trata di un suicidio, pero despues a bin resulta cu Tim a graba e “wega” cu su propio celular. Riba e video por a mira e alumno di VWO 5 ta pone un faha strak rond di su nek, caminda cu e mes no por a los y a fayece.
E mayornan mes a trece e storia dilati den De Volkskrant pa asina adverti e hobennan cu tipo di weganan asina por costa nan bida. Den exterior, varios mucha a fayece door di tipo di retonan riba internet asina.
Riba internet tin mas video di muchanan cu den un corto tempo ta choca nan garganta prome cu cos bay for di man: riba internet e ta conoci como “the good boys high”. Un paso mas leu ta cu un faha, algo cu Tim a haci.
Prome tabata e Cinnamon Challenge, caminda cu e hobennan mester guli den un solo guli, un hap di cane. Un hoben for di Hilversum di 13 aña a drenta den coma pa cinco dia.
Hoogleraar mediaopvoeding Peter Nikken a bisa den corant cu e muchanan mester wordo miho instrui con pa anda cu social media.
Durante e entiero di Tim, su tata a conta riba e “chocking challenge”, pa mustra e coleganan di klas di su yiu riba e peligernan.
Fuente: www.telegraaf.nl
Hoben a muri despues di Choking Challenge
ARKEL, Hulanda – Un hoben di 16 aña for di Arkel, a fayece despues di un “Choking Challenge”: choca e garganta mas hopi posibel.


text:
E temporada di brui di e aña akí a kuminsá riba kumpleaño di Rei Willem-Alexander’s, ku trahamentu di e promé nèshi di kawama na Klein Bonaire. Durante e temporada di brui, ku normalmente ta kore di aprel pa yanüari, STCB su staf ku boluntarionan entrená ta patruyá e playanan ku turtuganan ta usa mas tantu, tumando nota di señalnan di trahamentu di nèshi i bruimentu, i tambe vigilando e status sigur di e nèshinan. E organisashon ta invitá tambe siudadanonan di Boneiru i turistanan pa tuma parti na un patruya di vigilá nèshi di turtuga di laman na Klein Bonaire. STCB su Kordinadó di Proyekto Dr. Sue Willis ta klarifiká: ‘’Nos lo hiba bo Klein Bonaire. Aya lo bo kana na kantu di e playa di 2 kilometer huntu ku e ekspertonan di STCB buskando spor di turtuga, tantu di turtuga muhé adulto komo di yu di turtuga resien nasí.’’ STCB ta organisá patruya di vigilá nèshi na Klein Bonaire kada djaluna, djárason i djabièrnè mainta.
Kompanianan lokal tambe por yuda STCB protehá e nèshinan di turtuga ku ta traha riba e playanan di Boneiru dor di adoptá un nèshi. Kompanianan por Adoptá-un-Nèshi, i di e manera akí lenk nan marka na protekshon di Boneiru su kriatura di naturalesa mas simbóliko hasiendo donashon di $600. E fondo ku Adoptá-un-Nèshi ta rekoudá ta yuda STCB den aktividat di duna nèshi ku ta kore peliger di hoga un otro sitio, pa salba turtuga resien nasí ku ta pega den bòshi di rais ora ku nan kaba sali di webu, pa sostené e programa popular di Vigilante di Playa i pa kolektá dato ku ta lo yuda STCB pa protehá nèshi di turtuga mihó, i tambe desvelá e status di salú di e turtuganan di laman di Boneiru.
Den kaso ku bo lo ke djòin STCB den un patruya, òf ku bo ta interesá den adoptá un nèshi, por fabor tuma kontakto ku STCB su Empleado di Komunikashon i Rekoudashon di Fondo Kaj Schut na cepa@bonaireturtles.org.


text:
Diadomingo awor 5 di november, Gihae Tang Soo Do lo organisa un competencia pa tur miembro cuminsando for di edad di 2 aña bay ‘riba. E competencia ta pa tiny tigers y little dragons lo forma y ranca faha.
Den juniors y seniors Hyungs esaki lo ta forma liber, Weapon Hyungs den forma cu arma y tin tambe sparring.
Lugar lo ta den e gymzaal di Emma School na Ayo y lo inicia pa 9or di mainta.
Gihae Tang Soo Do ta un organisacion hopi activo na Aruba y ta conta cu varios miembro. Riba tereno internacional nan ta conta cu un admiracion grandi.
Recientemente nan a tene e di 16 edicion di e World Tang Soo Do Regional Championship Aruba 2017 na Aruba mes cu a conta cu participacion di varios pais rond mundo manera Puerto Rico, Costa Rica, Panama, Nicaragua, Hulanda y Merca y mas cu claro Aruba.
Es mas, Aruba a ricibi bishita di e Grandmasternan di World Tang Soo Do, Kwan Chang Nim Strong y Kwan Chang Nim Beaudio cu a bin presencia e campeonato aki.
Banda di e campeonatonan realisa y bishita, Gihae Tang Soo Do ta organisa diferente workshop pa nan miembronan p’asina keda altanto di henter e desaroyo rond di e deporte di Tang Soo Do.
Un danki sigur na Lotto, e Loteria di Aruba pa medio di Comision di Subsidio cu a yuda subisdia e competencia di tiny trigers, little dragons juniors y seniors organisa pa Gihae Tang Soo Do enconexion cu e celebracion di e ASU Olimpiada 2017.


text:
I am leaving it as I found it
Awe tardi nos a wak e dos promé partinan di e pelíkula Atlas Shrugged. Mi a gust’é masha i mi ta kere ku nos tur ta disfrutando di dje. Sigur sigur lo bin mas komentario riba e blòg aki tokante e pélikula aki. Pero mi no por a resistí e tentashon di publiká e imágen di un dje esena ku mi mas a disfrutá. E mensahe ta asina simpel komo klaro «I am leaving it as I found it. Take over. It’s yours», esta, mi ta un produktor, kemen, mi por bai traha kaminda mi ke i sigui produsí den otro logá. Pa komprendé tur esaki mester wak e pelíkula. Mi ta invitá boso wak’é.


text:
“Ta tin preshon riba hopi radio, a ordena pa nan kopera, emisora ku n’ kopera temp’i elekshon ta keda kumpra. 10-10-10 warda 10-10-10.
“Banko a kobra. Su sen di bono, haña sen kompletu paga i mesora nan a propaga interes di spar lo keda baha” (c) Chin Behilia
Den e temporada di 2005 pa 2009 kaminda pueblo den un klima di informashon konfuso riba nivel akademiko mester a disidi den un forma manipulativo ku nan ke biba den un Korsou outonomo den reino ta tin hopi bataya pa gana e guera di identidat pa mantene e elite ekonomiko na poder. E trayekto pa yega na un restrukturashon estatal tabata plama ku susesonan kaminda por detekta kla kla ken tabata na fabor na negosha debe di gobiernu pa un outonomia na mochi. Bo ta tin e independentistanan ku tabata kontra rekolonisashon ulandes, e otro banda dje spektrum tabata e eks pro Antias ku a haña nan mes ta boltu pe finansas i a bira vlatapa outonomista ku hopi rasinchi holandia i mei mei bo ta tin esnan ku no kier a mira Korsou tin su mes pasaporte komo pais soberano ni tampoko tabata kere den un status aparte plus manera Aruba pero karakteristikanan kan kan lealtat na e gobiernu di Den Haag.
Na desember 2006 e minister di finansas di PNP sra Ersillia ‘Zus’ Delannoy tabata asina ariba abou dje agitashon popular ku Helmin Wiels a laga baster riba e proyekto estatal di PAR i PNP ku e a propone pa sientifiko sosial bai inbestiga e estado psikologiko dje poblashon pa buska un manera kon ta deshasi di e kompleho di inferioridat. Segun Delannoy (Amigoe 15 dec) den un debate den parlamento hopi frustrashon a bin ariba i palabranan manera ‘kurasoleño legitimo, enemigu komun Ulanda i un bataya entre pretu ku blanku’ a skeiru pa dera e slotverklaring of mas popular bisa: ‘sloti’. E inbestigashon mester a saka afo ‘kiko tabata robes den sosiedat’. No muchu mas lat prome ku referendum di 2009 e minister di finansas tabata forsa pa revela su mes kompleho ora a sali na kla ku e ta tin un diskushon ku diputado di struktura estatal sra Zita Jesus-Leito kaminda ela tilde di ‘stop lembe e makamabanan’ poko durante e supuesto negosashonnan pa Korsou outonomo den reino.
E kara di Frente Obrero Liberashon Trinta di Mei 1969 pa hopi tabata Papa Godett ku a vishona e partido komo un wardado pe pueblo pretu ku a keda marginalisa den un pobresa krea pa e elite blanku i ulandesnan aki i na Ulanda. Bou di guia di yu Anthony kos gradualmente a kambia. Durante e kongreso statuario na november 2005 despues dje referendum konstitushonal a konklui ku pa FOL e Yu di Korsou ideal mester ta: “Un persona ku ta mentalmente independiente, ku un sentido haltu di patriotismo, ku un grado aseptabel di formashon i preparashon i ku ta kumpli ku su responsabilidatnan komo siudadano.” Den mundu nobo di FOL finansiamentu for di Den Haag lo mester a krea sirkumstansianan pa e gobiernu lokal huntu ku komersio por a bira e skulptor di e YDK nobo, serando un aliansa ku partidonan neoliberal ku net kontrali dje idealismo di FOL a konstrui dependensia mental i patriotismo ulandes pa e yu di tera ku tiki preparashon pa sirbi e interes ekonomiko di kapitalismo krioyo.
“E debenan di pais (Antias) no ta debenan di Korsou i no mester keda buta riba e isla (Korsou) ku o sin yabi di repartishon. E debe di pais (Antias) ta un debe di reino. Ulanda ta liber pa kita e debe aki o responsabilisa reino pe.” Erich Zielinski (2005)
PAR e arkitekto di e remodelashon estatal a opta pa plaka ta e salbashon pa un pais. Ku nan minister-president Emily de Jong-El Hage ku a keda sinkretisa komo santu patron dje rikunan krioyo, klase medio konservativo i ulandesnan. “Ulanda stima nos i bo no por kome dignidat” tabata frasenan memorabel di su identifikashon ku e (eks) kolonisado i e saku di plaku ku por a reskata i dignifika bida di hende enbes di terkedat outonomista i independentista kedando bashi den ‘miseria’. Ehempel klasiko di e amor pa Ulanda dje grupo spesifiko aki tabata ora De Jong-El Hage riba 10-10-10 mes band’i prinses Maxima i prins Willem-Alexander na Awasa malu malu purbando di kanta Wilhelmus e himno di Ulanda huntu ku e pareha real. Sin sa 97% dje letranan tirando para, riba un karaoke konstitushonal tratando di demostra bon sirbitut karibeño.
(La Prensa 3-3-2005) “Komishon referendum ta bisa ku “Pa Ulanda tambe e resultado ta obligatorio, pasobra a base di e Karta di Nashonnan Uni eks potensianan kolonial tin “e deber sagrado” di ehekuta deseo di di pueblo di e eks kolonianan pa nan fiha nan propio futuro estatal. (artikulo 73 di e Karta di Nashonnan Uni) Aki no tin kuenta di negosha, sino di un deber di ehekuta denter e margenan di loke ta rasonabel i hustu.”
Media ku su poder informativo, manipulado, influensiado a sentralisa tur su propaganda traha pa e gruponan di interes mayoria bja riba hende pretu klase trahado. Ratu ratu ta tin avisonan politiko dirigi spesial riba e komunidat chines, ulandes, kreyol i latino pero gran parti tabata konsentra riba e YDK-Afrikano.
Sanea debe paso e miedu di para riba derechinan di dekolonisashon ku ta obliga e pais kolonisado pa hiba su (eks) kolonianan na nivel igual komparativo pa nan mes por drei ku tur kapasidat tabata un konfrontashon di anarkia pa e koalishon di PAR ku ni e aliansa di NO por a ehekuta despues ora nan a gana elekshon na 2010. Den un flip flop historiko a firma pa bai di akuerdo ku leinan di reino ku nan a hura di lo ninga te den porta di shon arei.
5 aña despues di 10-10-10 por konklui ku tur ideologia politiko huntu ku komersio, sindikalismo, gruponan sosial, religioso i prensa a soru pa un obediensia nashonal pa laga e proyekto kolonial kana su ruta trapando e derechinan di dekolonisa i independisa un pueblo den tur skina. Esaki a normalisa un degenerashon demokratiko, lubidando ku nan mes tin e herment politiko no solamente na urna pero tur momentu pa organisa nan mes komunidatnan pa harma poder komunal pa transforma e opreshon di estado i komersio.
E proseso di para na kantu, laga kos pasa riba pa un forsa ku ta parse mas grandi ku bo ta un karakteristika kolonial di mentenan kaptura. Hende ta apstene nan mes pa enbolbi nan mes den akshonnan di sakrifisio pasobra nan a keda sosialisa ku e meritonan di drei un bida kaminda seguridat sosial i un salario fin di luna ta mas satisfaktorio. Di tur angulo e saku di plaka ta un insentiva pa fria kalke moveshon di rebelion kontra situashonan sosio-ekonomiko indesea i e estado mental ei ta tremendo tera fertil pa e fe kapitalista yanga den.


text:
Un deporte hopi popular bou di nos mucha y hobennan, cu ta practica e deporte di triathlon, t’e asina yama Kids Aquathlon.
E disciplina di aquathlon ta consisti di coremento na pia, landa y finalisa cu coremento na pia.
Diasabra 11 di maart awor, Federacion di Triatlon, ATA lo organisando su prome Kids Aquathlon pa muchanan te cu 16 aña. E evento di aquathlon lo inicia pa 7or di mainta y lo ta Pariba di Brug, esta na Rodgers Beach den Colony.
Por participa como individual of den ekipo di relevo. Lo bay tin tres categoria di Kids cual ta femenino/masculino 7 – 8 aña cu lo core 500 meter despues mester landa un total di 50 meter y por ultimo core un distancia di 500 meter.
Den categoria di 9-10 y 11-12 aña esakinan lo mester core 1km despues landa 100 meter y completa e evento unda lo mester core 1km.
Por ultimo den e categoria di 13-14 y 15-16 nan lo inicia cu e careda di coremento riba un distancia di 1.5km despues landa 200 meter y completa e careda cu un coremento di 1.5km.
Mester bisa cu nos atletanan hoben di triatlon tin un cierto nivel halto di competencia y ta sobresali den e diferente eventonan di mucha cu algun bon tempo registra.
Mientras den competencianan internacional di Kids Triathlon teni tanto na Corsou y Merca, nos atletanan hoben a sa na cosecha exito, triunfando cu varios medaya pa Aruba.


text:
Cu un operacion na Aeropuerto Reina Beatrix, 4 curista a termina un curso masha pisa diadomingo anochi, nan a termina nan entrenamento pa bira “‘kikvorsman” cu ta un cuerpo speical di Cuerpo di Marina Hulandes y nan a haci esaki cu exito.
(Nota di Red: Nos tabatin un poco dificultad pa haya un palabra nan Papiamento pa “kikvorsman”, cu na Ingles ta Frogman y na Spaño Homber Rana. Lo kier men, nos mester traduci na Papiamento como Homber Dori? Nos a dicidi pa usa Homber Rana)
E mariniernan durante e entrenamento aki, a sa di specialisa nan mes den exploracion y haci nan operacion den nos awanan, unda dificilmente por midi nan forza na un manera visible.
Pa nan por haci nan entrada na Cuerpo Special di “Maritime Special Operations Forces” di Marina Real, e cursistan mester a sigi un entrenamento di 6 luna.
E ultimo parti di esaki, a tuma lugar na un lugaar den Caribe.
Aki e hombernan aki mester a ehecuta diverso Maritime Special Operations, manera exploracion, ehecuta detencion, liberacion di rehennan, etc.
Den nan encargo pa haci, nan a haya sosten di e.o e unidad di K-9 di Husticia di Aruba y pa personal di Aeropuerto Reina Beatrix.
E esfuerzo y entrenamento den awa cayente ta keda relevante y den esaki e Caribe Hulandes ta excelente pa haci tipo di entrenamento pa haya mas homber rana.
E entrenamento militar den Caribe ta garantisa tambe un regio hopi sigur.


text:
Indukshon di Ovulashon
Indukshon di ovulashon ta konsistí di uza remedinan pa stimulá ovario ku fin di produsí un òf mas webunan hechu. Respuesta di ovario ta supervisá dor di midi hormonanan den sanger i ekografía transvaginal.
Pa kende ta útil indukshon dje ovulashon?
- Pa muhénan ku tin problema di fertilidat dor di falta di ovulashon, e.o. hende muhé ku ovario ku hopi wantru.
- Tambe ta uza ora tin infertilidat inekspliká òf komo ko-ayudante dje inseminashon artifisial òf fertilisashon in vitro.
- Embaraso multiple
Uzo di remedinan pa stimulashon di ovario por resultá na optenshon di embaraso ku mas di un beibi.


text:
Schotlandstraat – Diamars mainta algo prome cu 12’or polis y ambulance a bay e crusada panort di Ling And Sons, caminda un accidente entre un truck y auto di famia a sosode.
Informacionnan a bisa cu e truck lo a bolter.
Mes ora patruyanan a cuminsa dirigi nan mes pa e sitio.
Na yegada nan a constata cu e truck ta di banda y e otro auto ta un Honda.
A papia di tres persona herida, na prome instante.
Na e sitio polis di trafico a laga confisca e Honda Accord pa mas investigacion, mirando cu ta mucho duidelijk cua lo a subi e crusada sin duna preferencia.
Materiaalwagen a yega tambe na e sitio, pa motibo cu e chauffeur di e truck no por a sali di e caminda e tawata.
Personal di Brandweer mester a corta e windshield pa e chauffeur por a sali y trata pa personal di ambulance.
Den e area ey tin varios negoshi cu tin camaranan di seguridad, cu lo por yuda polis wak exactamente con e accidente a sosode.
Esnan herida a bay Hospitaal cu ambulance.


text:
Manera tur aña, Scherm Amateur Bond Aruba. (S.A.B.A.) lo celebra nos dushi Himno y Bandera 2017. E aña’ki e celebracion lo tin un toke diferente mirando cu e dianan 12 pa 19 di maart lo trece Aruba dos coach profesional den e deporte di esgrima unda nan lo duna curso di nivel avansa n’e clubnan y nan miembronan di SABA.
Banda di e curso, e profesionalnan Carlos Lopes y Jose Benavides lo bin duna tambe un presentacion pa tur esnan den e deporte Olimpico aki.
En conexion cu a bishita aki, Federacion di Esgrima a dicidi di organisa e competencia Himno y Bandera dia 16 di maart na IBISA San Nicolas pa 7 or di anochi.
Esaki mas cu claro ta un bon momento pa ambos profesional evalua e tecnica y nivel di nos atletanan di esgrima.
Tanto sr. Benavides y sr. Lopes tin funcionnan halto den deporte y desaroyo. Nan lo presenta e programa From School to Olympic Games.
Un danki sigur na Lotto, e Loteria di Aruba pa medio di Comision di Subsidio cu a subsidia e competencia y curso den e deporte di esgrima celebrando asina nos dia nacional Himno y Bandera.


text:
LES 11
Con Principionan di Bijbel Ta Beneficia Nos?
1. Dicon nos tin mester di guia?
Nos Creador ta hopi mas sabi cu nos. Como un Tata amoroso, e ta interesa den nos. No tabata su intencion pa nos biba sin su guia. (Jeremias 10:23) Pues, mescos cu un mucha chikito tin mester di e guia di su mayornan, nos tur mester di e guia di Dios. (Isaias 48:17, 18) El a duna nos esaki den forma di principionan cu nos por haya den su Palabra.—Lesa 2 Timoteo 3:16.
E ley- y principionan di Jehova ta siña nos e mihor manera di biba awor y ta mustra nos con nos por haya bendicion eterno den futuro. Ya cu ta Dios a crea nos, ta na su luga pa nos obedec’e di curason.—Lesa Salmo 19:7, 11; Revelacion 4:11.
2. Kico principio di Bijbel ta?
Un principio di Bijbel ta un berdad fundamental. Di otro banda, un ley ta diseña pa un situacion specifico. (Deuteronomio 22:8) Nos tin cu uza nos capacidad di pensa pa compronde con un principio ta yuda nos den cierto situacion. (Proverbionan 2:10-12) Por ehempel, Bijbel ta siña nos cu bida ta un regalo di Dios. E principio fundamental aki por sirbi como guia pa nos ora nos ta na trabou, na cas y ora nos ta bay di un luga pa otro. Tambe e ta yuda nos tuma medida di precaucion pa evita di pone nos bida y bida di otro hende na peliger.—Lesa Echonan 17:28.
3. Cua ta e dos principionan di mas importante?
Hesus a papia di dos principio cu ta masha importante. E prome tin di haber cu Dios su proposito pa hende; e kier pa nos siña conoc’e, stim’e y sirbie fielmente. Nos mester tene cuenta cu e principio aki den tur decision cu nos ta tuma. (Proverbionan 3:6) Hende cu ta biba na harmonia cu e principio aki lo tin un bon relacion cu Dios, lo haya berdadero felicidad y bida eterno.—Lesa Mateo 22:36-38.
E di dos principio por guia nos pa biba na paz cu otro hende. (1 Corintionan 13:4-7) Ora nos aplica e principio aki, nos ta imitando Dios su manera di trata hende.—Lesa Mateo 7:12; 22:39, 40.
4. Con principionan di Bijbel ta beneficia nos?
Principionan di Bijbel ta siña miembronan di famia stima otro y biba uni cu otro. (Colosensenan 3:12-14) Ademas, e Palabra di Dios ta mustra cu matrimonio mester ta un union permanente, loke ta un proteccion pa e famia.—Lesa Genesis 2:24.
Siñansanan di Bijbel por beneficia nos den sentido material y yuda nos hiba un bida mas trankil. Por ehempel, hopi biaha un doño di trabou ta prefera trahado cu ta biba na harmonia cu principionan di Bijbel. Por lo general, e personanan aki ta honesto y diligente. (Proverbionan 10:4, 26; Hebreonan 13:18) E Palabra di Dios ta siña nos tambe cu nos tin cu keda satisfecho cu loke nos tin y cu nos amistad cu Dios ta bal mucho mas cu cos material.—Lesa Mateo 6:24, 25, 33; 1 Timoteo 6:8-10.
Hende cu ta biba segun principio di Bijbel ta hiba un bida mas saludabel. (Proverbionan 14:30; 22:24, 25) Por ehempel, Bijbel ta prohibi buracheria, y hende cu ta evita esey ta proteha nan mes contra maleza mortal y lo no causa accidente fatal facilmente. (Proverbionan 23:20) Jehova ta permiti nos bebe bibida alcoholico, pero cu moderacion. (Salmo 104:15; 1 Corintionan 6:10) Ademas, principionan divino ta beneficia nos pasobra nan ta siña nos controla no solamente nos accionnan sino tambe nos manera di pensa. (Salmo 119:97-100) Pero cristiannan berdadero ta respeta Dios su normanan, no djis pa nan propio beneficio, sino pa honra Jehova.—Lesa Mateo 5:14-16.


text:
E sorteonan di e weganan di Lotto, cu ta hunga den e oranan di merdia, a permiti cu hopi mas hungado por tin mas chens pa gana, ya cu tur hungado ta purba nan suerte den e oranan di merdia y gana, por pasa cobra nan check mesun dia.
Esaki a pasa tambe cu Harold M. cu Zodiac Merdia ayera, 18 di october.
E la gana 12.500 florin cumpra na Cura Cabay Lottery.
Abo tambe purba bo suerte cu e weganan di 4 cifra merdia.
Cumpre, gane y cobre tur riba mesun dia.
E weganan cu bo por hunga merdia ta Catochi, Big 4, 1OFF y Zodiac.
Abo tambe por tin mesun suerte cu Harold!
Lotto, e loteria di Aruba tin diferente wega; Catochi, Big 4, 1Off, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa y Gana.
Cumprando Lotto bo ta contribui na deporte riba nos isla.
Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Sr. Dominico Werleman ta Director di Dienst Technische Inspectie (DTI), e departamento encarga cu e parti di control di e luznan cu ta wordo poni riba caya. Werleman a splica cu DTI tin un rol di coordinador den henter e proyecto di Luz den Bario. E peticionnan ta wordo manda na DTI
Month: February 2017
Parlamenatrio Dangui Oduber (MEP): Benny Sevinger y Mike Eman debe pueblo splicacion dicon NEGOSHI ta wordo haci cu e proyectonan Green Corridor y Watty Vos Boulevard!
Co-fundador di COPPPAL sr. Gustavo Carvajal a fayece
Partido MEP ta participa fayecimento di Licenciado Gustavo Carvajal Moreno, co-fundador di nos organizacion Conferencia Permanente de Partidos Politicos de America Latina y el Caribe, COPPPAL. Sr. Carvajal a fayece na Mexico. Nos ta despedi di un Latino Americano cu a aporta n’e desaroyo politico di America Latina y Caribe atrabez
Parlamentario Jennifer Arends-Reyes (AVP): Bon infrastructura ta importante pa un pais den progreso
Dama haya morto cu herida di bala den cabes
Doño buscando Hyundai Accent horta
Parlamenatrio Dangui Oduber (MEP): Benny Sevinger y Mike Eman debe pueblo splicacion dicon NEGOSHI ta wordo haci cu e proyectonan Green Corridor y Watty Vos Boulevard!
MEP: Preso ta manda menasa for di KIA pa lider di MEP TeleAruba ta coopera cu e acto condenable aki!
Diabierna ultimo un acto insolito a pasa na Aruba. Un preso a usa nos planta nacional pa durante Telenoticia pa manda menasa di 6 minuut pa lider di MEP, Evelyn Wever-Croes. Porcierto, TeleAruba apenas ta permiti Parlamentarionan di oposicion 2 minuut leu leu, pero un preso ta haya 6 minuut. Mas tristo
Partido MEP preparando su lista pa campaña 2017 MEP ta busca solamente candidato cu ta pone Aruba prome
Partido MEP a tuma nota cu awor no ta solamente AVP a para bira contrincante di MEP, sino tur partido chikito cu ta lanta manera paddestoel. A para bira cu hendenan ta drenta politica, y join partidonan chikito, djis pa ataca MEP. Esaki ta un tendencia hopi particular y peligroso mustrando indicacion


text:
“Loke a sosode na Rooi Frances siman pasa no tin mas di sosode hamas. Hamas! Nos ta contento cu director di DOW mes ora a reconoce e eror grandi di esnan responsabel den ehecucion di e trabou. Pero nos mester bay mas leu cu esey. Mester haci tur cos posibel, na tur nivel di Gobierno y contratista, pa evita ripiticion di erornan asina. Cada biaha cu algo asina sosode ta nos Aruba ta perde”.
Esey tabata e reaccion di desaprobacion y desilucion di Rene Herdé den fin di siman.
Pero tambe el a urgi pa cambio den e forma di aproba y ehecuta proyectonan di infrastructura, sea priva of publico.
NATURALESA BUNITA Y ESENCIAL
“E naturalesa di nos isla no ta solamente masha bunita, pero tambe esencial y indispensabel pa nos sobrevivencia. Niun hende por imagina un Aruba sin su mata y bestianan, sin su mondi, areanan rigido y playanan di santo blanco rondona di lama blauw.
Rooi Frances en particular tin un bunitesa remarcabel y netamente pasobra e matanan ta crece liber y cubri e caminda. E caracter y bunitesa singular di Rooi Frances so caba ta motibo pa a actua cu masha cautela den tur cos cu kier haci den e area special aki”, asina Rene Herdé a sigui bisa.
CAMBIA
Ta bon pa wak cu director di DOW mes a bisa cu mester bin cambio den e forma cu DOW ta anda cu proyectonan aki. Pero e cambionan mester inclui hopi mas cu loke ta responsabilidad di DOW.
“E cambionan cu mester wordo introduci mes ora, mester inclui reglanan nobo pa kico tin mag di haci cu tereno den naturalesa, reglanan nobo pa aprobacion di proyectonan sea priva of publico, instruccionnan mas specifico ora di ehecuta proyectonan sea di construccion of di trabou di limpiesa; mester tin supervision continuo di superiornan di DOW ora di ehecuta proyectonan di infrastructura y limpiesa. Tur esaki mester ta parti di un consciencia permanente cerca tur hende riba nos isla cu no por anda cu nos naturalesa comosifuera cu por haci kico cu hende kier of ehecuta trabou con cu ta. Esaki ta rekeri educacion continuo di hoben y adulto, tur hende den construccion y den limpiesa di nos isla”, e miembro di AVP ta splica.
Rene Herdé a bisa cu casonan similar den pasado y e caso tristo aki ta nifica cu ainda e consciencia cu mester haci tur cos pa cuida y promove nos naturalesa no ta loke nos kier aki pa sigura un desaroyo balansa entre construccion y preservacion di naturalesa.
“Nos no lo descansa te sigura cu tur caminda, tur hende y tur ora ta anda cu nos naturalesa cu respet y responsabilidad”, Rene Herdé a conclui.


text:
LES 5
Samuel A Sigui Haci Cos Cu Jehova Gusta
Samuel a bay biba y traha na e tabernakel for di tempo cu e tabata mucha chikito. E tabernakel ta caminda hende tabata bay pa adora Jehova. Bo sa dicon Samuel a bay biba na e luga ey? Prome, nos tin cu siña algo di Samuel su mama, Ana.
Pa hopi tempo, Ana tabatin hopi gana di tin un yiu, pero e no tabata por. Pesey, el a haci oracion na Jehova y a pidie pa por fabor yud’e. El a priminti Dios cu si e haya un yiu homber, e ta lag’e bay biba y traha na e tabernakel. Jehova a haci loke Ana a pidie, anto Ana a haya un yiu homber. El a yam’e Samuel. Anto despues, Ana a haci precies manera el a priminti Jehova. Ora Samuel tabatin tres of cuater aña, Ana a hib’e na e tabernakel pa e bay sirbi Dios eynan.
Eli tabata sumo sacerdote na e tabernakel. Su dos yiu hombernan tambe tabata traha eynan. Corda cu e tabernakel tabata Dios su cas di adoracion. Esey kiermen cu na e luga ey ta cos bon so hende mester a haci. Pero e dos yiunan di Eli tabata haci cos hopi malo mes. Samuel a mira e cosnan cu nan tabata haci. Samuel tambe a cuminsa haci malo manera e yiunan di Eli?— No, el a sigui haci cos cu Jehova gusta, manera su tata cu su mama a siñ’e.
Kico abo ta haya cu Eli mester a haci cu su dos yiu hombernan?— E mester a straf nan. E no mester a laga nan traha mas na e cas di Dios. Pero Eli no a hacie. Pesey Jehova a rabia cu ne y cu su dos yiunan. Jehova a dicidi cu e ta bay castiga nan.
Un anochi ora cu Samuel tabata drumi, el a tende un stem ta yam’e: ‘Samuel!’ El a core bay cerca Eli, pero Eli a bis’e: ‘Mi no a yama bo.’ E mesun cos a bolbe sosode dos biaha mas. E di tres biaha, Eli a bisa Samuel cu si e bolbe tende e stem, e mester contesta: ‘Ata mi aki, Jehova. Mi ta scucha.’ Anto asina Samuel a haci tambe. E ora ey, Jehova a bisa Samuel: ‘Bisa Eli cu mi ta bay castiga su famia pa e mal cosnan cu nan a haci.’ Bo ta kere cu tabata facil pa Samuel duna Eli e mensahe ey?— No, no tabata facil. Pero aunke Samuel tabatin miedo, el a haci manera Jehova a mand’e. Loke Jehova a bisa a pasa tambe. Nan a mata e dos yiunan di Eli, anto Eli mes tambe a muri.
Samuel ta un bon ehempel pa nos. Aunke el a mira otro hende ta haci cos malo, e si a sigui haci cos cu Jehova gusta. Anto, abo awor? Abo kier ta manera Samuel y sigui haci cos cu Jehova gusta? Si bo haci asina, lo bo haci Jehova y bo tata cu bo mama hopi contento.
BAN LESA DEN BO BIJBEL
1 Samuel 2:22-26; 3:1-21


text:
Purina Pro Plan ta e marca di cuminda pa cacho cu profecionalnan ta confia, crea cu pasion, e ta un producto cu ta ofrece nutricion excepcional pa esnan cu kier absolutamente lo miho pa nan cacho.
Durante un evento pa clientenan di Purina Pro Plan, representantenan di e marca a lansa un campaña nobo unda bo por gana “professional dog training classes” pa bo cacho cada biaha cu bo cumpra productonan selecta di Purina Pro Plan te cu mei 30, 2017 na Bestial Pet House.
Durante e evento, Brand Manager di Purina Pro Plan, Ana Maria Ramirez a elabora riba e iniciativa aki: “Cu e campaña aki nos kier pone enfasis riba e relacion entre un persona y nan cacho. E ganadornan hunto cu nan mascota lo participa den lesnan di obediencia basico unda nan lo siña comprende y comunica miho cu nan cacho.
Esaki ta sumamente importante y lo tin un efecto positivo riba nan experiencia como doño di un cacho y e dinamica diario entre e ser humano y nan mascota.”
Durante e evento clientenan a disfruta di un atardi ameno y a participa pa gana diferente premio.
Ganadornan di e atardi tabata Mercedes pa Helen Irausquin, Abigail Rivas, Renee Shaheen, Alexander Dijkhoff, Shereen de Cuba, Marisela Pinillo, Fundacion cas di animal y Mariangela Dijkhof.
A tuma e oportunidad tambe pa lansa oficialmente e registracion pa e Pro Plan Bestial Dog Walk cu ta tuma luga dia 7 di mei cuminsando for di Linear Park.
Pasa registra pa e caminata aki na Bestial Pet House, cumpra bo productonan di Pro Plan y participa pa gana professional dog training classes.
Pa mas informacion di Purina por bishita e pagina di Facebook di Compra Ltd, distribuidor di Purina na Aruba.


text:
Danki Tata nos ta yama Bo pa mira e luz di dia. Bo ta un Dios asina Bon y Fiel. Den e dianan aki nos kier yega mas cerca di Bo pa busca Bo mas y mas. Nos alma marchita mester di Bo pa nos por wordo renoba. Awe nos ta medita riba e Evangelio di Huan 13, 21-31 unda nos por lesa cu Hesus ta bisa su discipelnan ken lo traicion’E. Mester tawata un momento hopi duro pa Hesus sabiendo cu un di su mes discipelnan cu E tawata tin confiansa den dj’E lo bai traicion’E. Tata pordona nos tur cu awendia tambe ta traicionando Bo door di cana den e caminda robes buscando diberticionan di mundo y coriendo tras di diosnan falso cu ta rondona nos.Yuda nos pa nos por tin e deseo ferviente pa laga tur e cosnan atras cu no ta hiba nos na salbacion. Laga cu nos por reconoce cu enberdad Abo ta un Amigo fiel cu a sacrifica delaster gota di sanger pa mundo henter pa nos por haya pordon di nos picanan y salbacion. Amen.
Orashon di dia 11 april 2017
Posted in Orashon di Dia


text:
Planu ê kumpra 150 hectares di terreno na ilha di Santiago (1.500.000m²) kuza ki ta ben torna si empreza na maior proprietário di terra y na maior produtor Agricola di Cabo Verde.
Inda segundo es jornal, tambe sitadu pa jornal di Macau Macau.hub, inda segundo es jornal objetivu di Show é kumpra 150 hectares di terra cultivavel y transforma si empreza na maior produtor agricola di Cabo Verde, un paiz dependente di importason a nivel alimentar.
Expetativa e ki es prujeto ta ben galvaniza setor agricola ku vinda di novos investimentos internacional, komplementar ou mesmu kompetitivo.
Es inkurson di David Chow na produson agricola seria un expanson di si negócio na Cabo Verde ki ta sentra na Resort/Casino na Ilheu de Santa Maria ki dja sta nun fazi avansadu di kostruson… Setor financeru sta també na mira di es bilionario chinez y na pasadu mes di Maio ê sina ku governo di Cabo Verde un memorando de entendimento pa kriason di Banco Sino-Atlantico pa na si opinion nomeadamenti “facilita pagamentos local y internacional”…. Prazu pa submison di es prujetu era di 6 mes y di akordu ku Africa Monitor nes mes di Novembro ê debi da entrada…. Africa Monitor ki també screbi ma governo di Cabo Verde sta da un “atenson excepcional ” a prujetos di David Chow. fonte:ok


text:
WILLEMSTAD.- Djasabra últomo Jordan Job a sali viktorioso den 3 rondo di bataya den e deporte di Kickboxing aya na Hellevoetssluis. Jordan a dominá tur tres rondu den kategoria di klase B kual e ta bringando aden. Meta di e peleado aki ta pa por yega na bringa internashonal ku e deporte di Kickboxing. Ta trata di un hóben di 20 aña ku aña ku a nasi na Hulanda pero su mayornan ta yu di Kòrsou. Ken no konosé Vianey Job na kapsalon faboulus aya na Rotterdam kende ta mama di Jordan.
Aktualmente Jordan ta bringando den klase B I ta den fasé di traha duru pa yega na bringa den kategoria A. Ya e tin 18 pelea bringa kaminda el a gana 15 I pèrdè 1. Mientras e otro dosnan el a empatá unu I no tin desishon riba un pelea. Jordan tin basta bista di profeshonalnan riba dje pues no lo tarda ku por mir’é siguí krese.


text:
Un tempu pa bin i un tempu pa bai: pubertat
Pa hende i kachó e pubertat ta un periodo turbulento den e kabes i kurpa. E kurpa i spiritu ta wòrdu prepará di un manera kímiko biológiko pa prokreashon i pa bida di adulto. Ta e temporada di eksplorá mundu buskando bo mes lugá i posishon miéntras tantu bringando e outoridat establesí. Reglanan ku tabata konta anteriormente no ta konta mas. Komunikashon tokante esaki (kasi) no ta posibel mas i frustrashon, inpasiensia i impotensia ta algu ku bo ta konfrontá kontinuamente. Pa resumí, ta un periodo ku tur hende ke pa pasa mas lihé ku ta posibel. E ta un periodo ku, danki Dios, ta temporal. E pregunta ta kon abo ku ta doño di un kachó den su pubertat tin ku atendé kuné.
Meskos ku ta konta pa hende pa kachó tampoko no tin un buki di instrukshon kon pa atendé ku pubertat. Tòg tin algun manera kon pa atendé ku e periodo difísil aki pa por pasa dor di e periodo aki di un manera un poko mas fásil i esaki ta algu ku ta duna hende speransa. E maneranan aki ta algu ku bo por mira komo algu pa sostené i agregá na bo edukashon i training ku bo a duna anteriormente. Trata na realisá bo mes ku bo kachó no ta presentá ku un komportashon pasobra e tin un kos pensá pa e hasi ku bo. E no ta hasi sierto kos pa motibu di malisia. E ta hasi esaki, pasobra e ta un puber i pasobra e no por otro. Sin e proseso aki e no por krese i bira un kachó adulto stabil i kompleto. Bo kachó ta drenta den su pubertat ora e tin mas o ménos 8 luna, algun kachó algu promé i otro algu despues. Despues tin un di dos periodo kòrtiku di pubertat ora e tin mas o ménos 24 luna. Ora e tin 2,5- 3 aña bo kachó ta spiritualmente i físikamente un kachó adulto, kachó di rasa chikí ta algu promé.
Kiko bo por hasi:
Mantené e reglanan di atendé ku otro den bo famia manera palabrá.
Sea konsiso sigur den e periodo aki den mantenshon di bo reglanan. Esaki ta konta pa tur hende ku ta atendé ku bo kachó (sigur pa miembronan di famia i bishita ku ta bin ku regularidat). Klaridat ta duna trankilidat pa tur dos partido i lo keda rekompensá despues di e pubertat.
Duna solamente e komandonan solamente si bo tin sigur ku lo e sigui nan, sino e ta siña solamente kon pa neglishá bo (mas). I puntra bo mes sinseramente si e tabata dominá e komandonan promé ku su pubertat. Bai trankil un stap bèk den bo ehersisio i no lubidá di dun’é su rekompensa ora e hasi algu bon. Kòrda bon, si e kachó hasi algu ku lo keda siguí pa un rekompensa lo e ripití e komportashon aki mas lihé.
Kontrolá e sirkunstansianan i evitá ku bo kachó ta bolbe kometé “fayo”. Sea kreativo den esaki i pensa promé bo aktua. Ta na bo pa ta mas sabí ku bo kachó i esaki ta evitá tambe korekshon innesesario.
Sali ku bo kachó na un faha (kabuya) largu si bo nota ku e tin difikultat di bin serka bo. Na e manera aki bo ta mantené e kòntròl ora bo duna e komando “aki” (bo ta hal’é aden ora e neglishá bo). Apesar di esei bo ta bai práktika mas kuné den un ambiente kontrolá. Den e situashon aki bo ta dun’é rekompensa masha dushi pa e bal mas p’e pa e bin serka bo. Ora e komportá bon bo por purba atrobe den un ambiente mas habrí. Realisá bo mes ku si un ambiente ta muchu interesante ku otro kachó por ehèmpel i holónan dushi bo por yam’é kuantu ku bo ke pero e no tin sentido. Warda un ratu trankil te ora e promé suspenso kita, bira i kana bai den e otro direkshon miéntras bo ta yama bo kachó di un manera alegre. Di mes ora e komportá di e manera deseá bo ta duna un rekompensa grandi.
Bo kachó ta eksplorando mundu, ke men sòru pa bo keda interesante pa bo kachó. Hasi kuné e práktikanan di atenshon ku regularidat den su ambiente sin ku tin muchu distraishon. Si e kumpli ku esaki, oumentá e distraishon tiki tiki. Varia ku wega i rekompensa di tal manera ku su atenshon pa bo no ta kita. Pasobra dikon e kachó lo bin serka bo si bo no ta interesante p’e i tin otro kaminda ku ta mas agradabel.
No straf bo kachó NUNKA na momentu ku e yega bèk. Tampoko si el a pone bo warda mei ora. Na e momentu ei bo ta straf e pasobra el a bin bèk, pasobra esei ta e lokual ku el a hasi por último. E lo konektá e straf ku el a bin bèk i otro bia lo e evitá di bin serka bo bèk. Hopi hende ta straf nan kachó pa algu ku el a hasi na un distansia. Por ehèmpel el a ranka un mata for di pòchi, bo ta mir’é ta hasié i bo ta yam’é pa e bin serka bo. Bo ta straf e, abo tin e mata den bo kabes. Lamentablemente e serebro di e kachó no ta funshoná asina. Echo ta ku bo ta straf e pasobra el a bin serka bo.
Destrosá/kibra kos, hopi puber ta kuminsá ku destrosá kos. Mata, sistema di drep, instalashon di waya, paña etc. Kibra kos hopi bia tin 2 motibu. Sea e kachó no gusta ta su so òf e kachó ta fastidiá. Importante ta pa sa dikon e ta hasi e kos aki. Mayoria bia den e kasonan aki nos ta kuminsá na eliminá fastidia. Duna e kachó kos pa e hasi. Kachónan ku ta kontinuamente den kurá konosé tur huki di e kurá ei i nan ta bai buska kos pa entretené nan mes kuné. Keirumentu ta masha dushi pero hopi bia e no ta sufisiente. Duna e kachó algu di pensa pa e por uza su kabes. Kos di pensa? Dun’é su kuminda den un “activityball” asina e mester hasi algu pa e por yega n’e, dun’é den un bòter bieu (sin su dòpi) ku kuminda seku aden pa asina e tin ku bringa un tiki kuné pa e por sak’é, dun’é un “kong” ku kuminda ku ta pega den dje pa e por pasa ora nan largu pa e por yega n’e. Tin pùzel spesial pa kachó na benta kaminda e tin ku habri hòki chikí pa e por saka kuminda afó, skonde kuminda p’e òf kos di hunga, lag’é bai buska nan, hasi ehersisio ku “clicker” i siñ’é kos nobo. Kambia su kosnan di hunga ku regularidat pa e keda interesante i pa e no bai fastidi’é. Dun’é ora bo limpia kura algun rama di koko pa e por hunga kuné, nan gusta pluma un koko. Pa resumí duna nan variashon den nan kosnan di hunga kuné i sòru pa bo kosnan ku bo ta balorá ta wardá. Si akaso e kachó no ta gusta di ta so lo bo tin ku bai traha riba kon pa lag’é so.
Evitá konflikto i no reakshoná agresivo, keda trankil i trata na pensa riba un otro método ku lo bo por logra bo meta na un otro manera. Akshon ta duna reakshon, agresividat ta duna agresividat. Aktuashon dominante i straf e demasiado ta duna e resultado kontrali i mas problema en bes di solushoná bo problema. Esakinan ta sientífikamente pruebá di ta un método bieu ku ta hasi mas daño ku e ta bon pa e kachó.
Siña aseptá bo derota si un bia algu bai robes. E proseso di siña ta algu ku ta bai kompaña ku kai i lanta bèk. Esaki ta konta pa bo mes i bo kachó.
Sea pasiente i mantené bo trankil. Esaki kisas ta e parti di mas difísil den e tempu aki pero e ta sumamente importante. Kòrda ku e periodo aki ta pasa.
©Rescueracao, translation Denice Bezemer. Like our Facebook Page


text:
Durante un anochi excepcional di networking na Drai’s situa na The Cromwell Las Vegas Hotel & Casino cu anfitrionnan McCarran International Airport y Las Vegas Convention and Visitors Authority, Aeropuerto di Aruba a keda premia “Highly Commended” pa excelencia den mercadeo di Aeropuerto den e categoria di aeropuertonan cu ta sirbi menos cu 4 miyon pasahero.
E premio a wordo orguysamente ricibi dor di AAA N.V. su Air Service Development Manager, sra. Jo-Anne Arends y sra. Barbara Brown, Chief Commercial Officer di AAA N.V.
Aeropuerto di Aruba a wordo nomina p’e Airport Marketing Award hunto cu Bonaire International Airport, Curaçao International Airport, Regina International Airport (Canada), Skyxe – Saskatoon Airport (Canada).
E Routes Awards anual ta wordo considera como e award mas valioso den e industria, pasobra e votacion y huzgamento ta wordo haci dor di e comunidad di airline network planning.
Nan ta brinda e comunidad di aerolineanan cu e oportunidad pa nan tin algo di bisa cua aeropuerto nan ta sinti cu ta brinda e mihor servicionan di mercadeo general na nan, sea ta tocante nan relacion en particular, resultado efectivo, provision di data y informacion of tecnicanan inovativo pa desaroya of mantene un ruta existente.
Mas di 650 profesional di aviacion a wordo treci hunto pa presencia e presentacion di premio y pa forma parti di e di 9 Routes Americas – e evento pa desaroyo di ruta mas grandi pa full America.
E nominacion- y premionan ta un “benchmark” pa Aeropuerto por monitoria con nan ta haciendo compara cu e competencia, mirando cu aeropuertonan ta ta haci tur cos posibel pa complace e industria aereo.
E premio aki ta un bon manera pa aeropuerto tin un reconocimento valido cu e por orguyosamente comparti cu su cliente- y stakeholdernan.
“Esaki ta un reconocimento fantastico un biaha mas di e logro di nos ekipo di Airline Marketing den e ultimo aña. Despues di a gana aña pasa den nos categoria, pa sigui wordo reconoci pa nos esfuersonan dor di otronan den e industria ta duna un satisfaction grandi y ta motiva nos pa sigui cu e bon trabou cu nos ta haciendo,” asina CEO di AAA N.V., James Fazio a bisa.


text:
E training di International School Leadership (ISL) a wordo duna pa director y cabesantenan di scol, pero Departamento di Inspeccion di Enseñansa tambe a haya e oportunidad pa participa. “E tabata un tremendo experiencia”, Inspector General di enseñansa, señor John Hessen a remarca.
Hopi di e topiconan tabata relata cu e trabounan di e cabesantenan cu kisas pa e departamento di Inspeccion di Enseñansa no ta relevante, pero asina mes hopi caminda nan por a pone link cu locual Inspecccion di Enseñansa ta haci y loke ta pasa na un scol.
“Banda di esey loke cu tabata hopi importante ta cu nos por a debati over di diferente punto, aspectonan cu ta pasa den enseñansa, hunto cu directornan di scolnan cu normalmente bo ta bishita como inspector”, Hessen a remarca.
Durante e training nan a haya e oportunidad di papia over e experiencia cu director y cabesantenan tin, pero tambe loke Inspeccion ta mira y director y cabesantenan ta mira.
E intercambio di pensamento di ideanan y experiencia tabata un meerwaarde enorme.
Pa Departamento di Inspeccion di Enseñansa y cabesantenan tabata hopi bon cu nan por a sinta hunto pa 1 siman largo y papia riba enseñansa.
Departamento Inspeccion di Enseñansa sa kico a wordo duna durante e training di ISL, kiermen na momento cu nan bishita cabesantenan, nan por duna un conseho of stimula nan. “Nos sa tambe awo ora cu bay kico por spera, pasobra cada un di e cabesantenan a haya cierto tarea y a expresa cierto kico nan lo bay haci. Ora nos bishita un scol, nos por papia rib’e mesun nivel. Esey sigura ta algo cu nos lo implementa ora di bishita e scol y mustra bek con bo ta ehecut’e, con bo ta impliment’e”, asina señor Hessen a remarca.


text:
Pastoor Andres di Parokia Sagrado Curason di Hesus tin e placer di invita tur parokiano y tambe tur persona pa un caminata diasabra 11 di maart 2017 pa 5:30pm, cuminsando y terminando na Mangel Halto.
E meta di e caminata ta pa recauda fondo pa drecha vloer, plafon y bankinan den misa.
Pa e motibo aki ta pidi un contribucion di 10 florin. E caminata ta wordo culmina cu un Santo Sacrificio Eucaristico na beach na Mangel Halto. Ta cuminsa registra for di 5:00pm.
Carchi ta obtenibel na pastorie durante ora di oficina, despues di tur misa y tambe cerca tur miembro di gruponan di parokia. Nos ta conta riba boso yudansa.


text:
Durante e conferencia di prensa semanal di partido MEP, Parlamentario Daphne Lejuez, a papia di e plan di gobierno di partido MEP pa amplia y diversifica den tecnologianan nobo, y crea espacio p’asina hisa e calidad di bida. Segun Lejuez, pa por hasi un ampliacion y diversificacion di economia dor di
Day: November 6, 2017
Sinterklaas lo yega Aruba dia 19 awor
Fundacion Sinterklaas a informa cu e Homber Santo ta yega diadomingo dia 19 di november awor. Sinterklaas lo yega pa 10 or di mainta n’e ‘CruiseShip Terminal’ di APA y lo sali fo’i Gate nr. 1. Di eynan e lo pasa dor di Weststraat, bira na man drechi subi riba L.G.
Apoya Sarah-Quita Offringa cu bo voto p’e sali Rolex Sailor Of The Year
Federacion Aruba Saling Association ta informa cu e windsurfer Arubano, Sarah-Quita Offringa, a keda nomina p’e Rolex World Sailor of the Year Award. Esaki t’e reconocemento y elogio di mas halto duna dor di e federacion di bela internacional, World Sailing. Sarah-Quita t’e prome Arubano cu a keda nomina p’e premio aki. Sarah-Quita
Ronella Tjin Asjoe-Croes a inspira durante e PwC Leadership Masterclass 2017 – “Competencia ta pone bo yega, pero caracter ta locual ta pone bo keda”
Diahuebs ultimo a tuma luga e Leadership Masterclass di PricewaterhouseCoopers, caminda Ronella Tjin Asjoe-Croes, CEO di Aruba Tourism Authority, tabata invita como orador. Como e unico hende muhe entre e lidernan di caliber halto manera sr. Eduardo de Veer, sr. Javier Wolter, Ing. Roland Croes, Ing. Luis Oduber, y sr. Ruben
Pashentnan di piso B4 contento cu e New Bed Tower
Organizador Pepia-Est a sorprende – Disabled Golf Aruba cu un check
Paul van Loon cu talento local
Ladronnan kier a horta bancomatico
Diadomingo mainta tempran central di polis ta dirigi un patruya den caya principal di San Nicolas pa un caso di intento di robo. Nan mester a bay na altura di Caribbean Mercantile Bank, unda cu aparentemente e conocido di Polis di fam Brown, lo a destrui e porta di glas cu
Chauffeur burachi aresta
Un biaha mas polisnan a haya nan mes ta atende problema cu a surgi pafo di Olden Molen. E biaha aki tabata trata di hendenan cu tabata haci fastioso, probablemente bou di influencia di alcohol. Riba 5 di November rond di 3:15 di madruga patruya tabata controlando den bisindario di Olde
Asistencia pa boto perdi cu persona
Diadomingo marduga strandpolitie a wordo poni na altura, door di Central di Polis, di un caso di un boto cu ta drief bay, aparentemente cu un persona abordo. Esaki a sosode rond di 3.10 di madruga. Un persona di Kustwacht tabata esun cu a informa Central di Polis di un guardia


text:
E aña aki Aruba ta celebra cu 31 aña pasa el a haya su Status Aparte y dies aña prome cu himno, bandera y escudo. Na 1986 Aruba a bira un isla autonomo den Reino Hulandes.
Na Aruba esaki a wordo recorda riba varios plaza y den varios forma. E acto
Presidente di Parlamento tabata presente na diferente actividad pa loke ta trata nos cultura, nos Himno y Bandera. El tabat’ey ora a skohe nos poeta di patria dedica na e ultimo couplet di nos Himno, esta Grandesa di nos pueblo ta su gran cordialidad.
El a bishita alavez e celebracion na Funari
E reunion cu e instancianan di salud y organisacionnan, cu tin di haber cu maneho y procesamento di awa, tabata un iniciativa di Minister di Salud Publico, Dr. Alex Schwengle. Durante di e reunion aki a sali na cla cu tin cu continua cu e strategianan di maneho pa cu
Diarazon dia 15 di maart ultimo, durante un evento festivo na Arubiana, e anexo di nos Biblioteca Nacional, a marca e lansamento di e buki titula: Island Life, Aruba’s Best-Kept Diary, un seleccion di articulonan skirbi pa Rona Coster entre 1992 y 2004. E prome bukinan a wordo entrega na
Durante un conferencia di prensa djabierna 17 di maart RBC Royal Bank a anuncia su Car Show 2017. E evento lo tuma lugar diasabra dia 1 di april den e parking lot di Compleho Deportivo Frans Figaroa. Tur car dealer y algun motor dealers lo ta presente durante e evento
Diahuebs ultimo, Aruba a uni riba Plaza 18 di Maart na unda cu a reconoce, honra y duna respet na e 2147 firmantenan Arubiano cu a firma e prome peticion oficial na reino pa Aruba por haya e structura estatal cu awe nos por gosa di dj’e, nos Status Aparte.
E
Riba 20 di maart, Dia Mundia di Salud Oral, Departamento di Salud Publico (DVG) ta para keto rib’e importancia di nos salud oral. Ta clave pa recorda tur hende con importante nos salud oral ta den nos bida. Salud oral ta mas cu’n sonrisa bunita.
Nos boca y djentenan tin funcion
Partido MEP a saca e number ganador di e rifa di auto Hyundai Eon 2017 diabierna ultimo. E number ganador ta 11873.
Partido MEP ta invita e ganador pa reclama su premio, por tuma contacto cu Cede di MEP 5856917 of na cell 5643211. Mester presenta cu e ticket ganador pa
Partido MEP a celebra Dia di Himno y Bandera en grande. E celebracion a cuminsa desde dia 17 den oranan di anochi na momento cu a hisa e bandera mas grandi di Aruba.
Dianan 17 y 18 a duna reconocemento tambe na 250 baluarte y cacique di MEP, como tambe na
Partido MEP ta conoci pa hisa e bandera mas grandi di Aruba, mey anochi di dia 17 pa 18 di maart. Esaki a sosode despues cu un grupo grandi hobennan, acompaña pa All Star Brassband a marcha desde rotonde di Santa Cruz pa Cede di MEP cu e bandera mas


text:
Awe merdia un delegacion miembronan di gobierno venezolano a yega Aruba pa bin atende cu gobierno di Aruba riba cierto situacionnan cu a presenta. Gobierno venezolano a prohibi salida y/of entrada for di espacio aereo y maritimo, pa cual motibo a trece un preocupacion pa gobierno di Aruba. Awor aki un delegacion di Venezuela a yega. Tin miembronan di gobierno di Corsou presente. Na bestuurskantoor lo tuma luga un reunion na bestuurskantoor. Gobierno di Aruba y di Corsou lo reuni cu miembronan di gobierno di Venezuela y for di eynan lo tende mas despues kico tabata e resultado di e reunion aki.
Ta trata aki di un delegacion basta grandi. Tambe tabata tey presente miembronan di media venezolano, pa asina haci e cobertura tambe pa loke ta e bishita di miembronan di gobierno di Venezuela cu ta bin reuni cu miembronan di gobierno di Aruba.
Un cantidad di polis tabata tey presente pa warda e delegacion sali pa subi auto, pa asina nan move bay direccion di e reunion cu ta sperando riba nan. Riba e ruta for di aeropuerto pa e area di reunion, por mira autonan di polis cu zwaailicht, sperando e momento pa haci e caminda liber pa e delegacion por pasa libremente, mientras cu tin varios brommer di polis para pafo.
Interesante e reunion aki ta, pasobra ta hopi hende, den e caso aki, comercio entre otro, ta comentando, famianan tambe ta comentando riba e decision cu a wordo tuma, caminda cu ta prohibi trafico maritimo y aereo entre e islanan y Venezuela. Pesey mes e interes di gobierno di Corsou. Nan tambe tey, hunto cu dos minister. Media di Corsou tambe tey presente na Aruba pa asina haci cobertura pa loke ta e informacionnan cu mester tuma luga relaciona cu e situacion cu ta presente awor aki, caminda naturalmente esaki ta afecta entre otro nos isla, Corsou, principalmente pa loke ta e parti maritimo sigur, e parti aereo. Tabata tin varios yiu di tera cu tabata pega na Venezuela, cu finalmente, hopi di nan a cuminsa yega Aruba bek. Esaki tabata un bon momento pa e gruponan aki pa aclarea cualkier diferencia cu por ta existi relaciona cu e situacion.
Delegacion di Venezuela na Aruba
Posted by 24ora on Friday, January 12, 2018
Segun un di e miembronan di delegacion, ta pone algun asunto di caracter politico cu nan kier defini y una bes discuti, cu lo tin noticia hopi positivo pa ambos pais. Entre otro tey e gobernador di Falcon licenciado Victor Car, vice canciyer pa asunto di Europa ingeniero Ivan Giel, minister di Minas, Victor Cano, Minister di Comercio Exterior Jose Gregorio Bien Masmoray tambe vice minister di Interior y Husticia, Alexos Escalona kende ta parti di e delegacion. Raul Licausi, kende mester tabata tey den e delegacion mes no tabata tey presente, y mester a ocupa di un otro compromiso, pero si relaciona cu e situacion.
E idea ta pa tin un salida faborabel pa ambos pais y cu esaki por permiti sosteniendo e relacionnan historico cu nan tin cu e islanan.
Preocupacion
Posiblemente cu awe mes por soluciona tur cos. Nan tin tur boluntad pa esaki. Esaki ta un invitacion concensual y tabata importante pa Venezuela ta na Aruba.
Contrabando
Parti di e discusion ta e contrabando, segun e representantenan di gobierno Venezolano.


text:
ORANJESTAD (AAN): Un muher a wordo hinca. Aki ta trata di un muher di placer cu ta bin di Colombia pa duna placer na hombernan den necesidad sexual. Polis di San Nicolas a haya melding di e problema a bay mesora na e sitio.
A mira e Hyundai Getz Sali core y a bay su tras. E chauffeur despues a baha for di e auto y huy na pia. Polis a perde for di bista. A pidi ambulance pa e muher herida. Tabata tin diferente version. A bisa cu e muher tabata hinca y despues parce el a wordo maltrata basta pisa.
Ambulance a presenta den hanchi y bay cu e muher pa hospital. Tur cos ta graba riba camara cu den e hanchinan di San Nicolas.
E agresor despues a logra subi un Auto Bus y bay Playa pero banda di Rotonde na San Nicolas a baha bek. Polis a para e bus na Pos Chikito. E chauffeur di e bus a splica cu e homber a bin cu placa grandi y no tabata tin cambio pe. Asina ta cu e mester a baha bek for di e bus.
Polisnan a busca tur den San Nicolas sin logra topa cu e sospechoso. E auto a bay warda. E homber tabata tin jeans bisti, keds preto y shirt blauw cla.
E chauffeur den e autobus a splica cu e homber tabata basta spanta. Ya caba nan sa cu ta un tal Javier y e auto ta registra riba un adres den Boliviastraat.


text:
IAD Inseminashon artifisial ku Spèrma Duná
Den e tratamentu aki ta optené un muestra di spèrma duná serka un Banko di Spèrma i ta hinkele den sistema reproduktor di hende muhé na momento di ovulashon.
Pa kende ta útil IAD?
Tratamentu Alternativo
Ta útil pa parehanan ku faktor maskulino severo di infertilidat, manera ousensia total di simianan den ehakulado (azoospermia), òf ora hende hòmber tin un enfermedat genética ku no kier transmití pa su yunan.
Ora tin ousensia di simianan den ehakulado di hende hòmber, otro opshon ta hasi biopsia di testíkulo i utilisá e simianan optené ku tratamentu ICSI.
Requisitonan pa IAD
Probabilidat di Embaraso
Hende muhé ku desea donashon di spèrma ta asistí na un entrevista inisial ku un di e ginekólogonan, kende ademas di duna informashon tokante proseso di donashon di spèrma, realisa un baluashon médiko kompleto na e pareha, ku fin di baluá estado di salut. Pa tin éksito ku inseminashon, matris i eileidernan mester ta normal, kaso kontrali mester risibí tratamentu.
Si ta rekerí un baluashon di faktor maskulino, hende hòmber mester bai serka urólogo pa kompletá estudionan i haña posible maneho. Tambe tin mester di test den laboratorio pa HIV, Hepatitis B i C, i tipo di sanger.
Mes un importante ta ku pareha bai na un entrevista sikologiko, ku fin di prepará nan mes pa proseso di donashon, i identifiká áreanan di posibel konflikto.


text:
Chiara Petrocchi di seleccion di Taekwondo di Aruba a biaha siman pasa pa Las Vegas pa participa na Open USA cu ta un G2 ranking hunto cu su otro miembronan di seleccion.
Esaki ta prome biaha den Aruba su historia cu un atleta di Taekwondo a logra gana un medaya na Open USA.
Chiara Petrocchi no ta un atleta desconoci na Aruba y semper e sa saca e nomber di Aruba den exterior y ta pone e Bandera di Aruba na halto.
Chiara Petrocchi a bringa su prome pelea contra di Guzman, Valentina for di Merca y a logra gana esaki cu un score di 17-2.
Den e di dos pelea Chiara Petrocchi a logra gana esaki cu un score di 3-4 contra di Mabanag, Marissa for di Merca.
Den di tres pelea Chiara Petrocchi a logra gana esaki cu un score di 10-9 Dillon, Faith for di Merca.
Den kwart final Chiara Petrocchi a topa cu Thompson, Hayley for di Australia y Chiara Petrocchi no a mustra niun miedo y a gana e pelea aki cu un score di 19-2.
Unabes den final Chiara Petrocchi a trata tur cos p’asina logra e medaya di Oro, pero a yega net niet cu su atakenan y e mester a keda satisfecho cu su logro di medaya di Plata.
Dr. Guaicaipuro Jimenez, Presidente di ARTBO ta hopi satisfecho cu e resultado di e team di Aruba y cu Chiara Petrocchi a logra Aruba su prome medaya na Open USA.
Pabien ta bay sigur n’e mayornan di Chiara Petrocchi cu ta inverti masha hopi mes den nan yiu cu a logra algo grandi pa Aruba.


text:
SANTANDER, Colombia – E movimento telurico a keda presenta pa mas of menos 5’or y mey di mainta diamars.
Servicio Geologico Colombiano (Ingeominas) a reporta un temblor fuerte di 4.7 grado y cu a keda registra den e municipio di Barrancabermeja, Santander.
Autoridadnan no a reporta daño of personanan herida, aunke si a presenta e temor entre e habitantenan di e zona, debi na e forsa di e temblor.
Tambe, Ingeominas a reporta un prome temblor di 4.9 grado, cu a keda registra pa 3’or y 31 di marduga, cu epicentro den e cabecera municipal di Bahia Solano, den e departamento di Choco.
Fuente: RCN Noticias
Temblor di 4.7 grado a keda registra na Barrancabermeja, Santander
SANTANDER, Colombia – E movimento telurico a keda presenta pa mas of menos 5’or y mey di mainta diamars.


text:
by LocoGamer | Dec 1, 2017 | Playstation, Top News, XboxBo ta cla pa show con bon bo ta den Call of Duty:WWII? Awo bo por, paso Activision ta bay lansa nan Ranked Play riba PS4 y Xbox One unda players por competi cu otro. Nan lo cuminsa esaki cu e prome season cu lo cuminsa awe mes 1:00 pm. Mane Activision a anuncia,...
by LocoGamer | Jul 6, 2017 | PC, Playstation, XboxParce cu nos no lo mester warda mucha pa wak mas footage di Call of Duty WW2. Ayera e twitter di Call of Duty a tweet un image di un zombie cu e tagline july 20. Esey kiermen cu dia 20 nos lo wak un reveal trailer di e zombie mode nobo pa e COD di e aña aki. Mas sigur...
by Jammie | Apr 27, 2017 | PC, Playstation, Top News, XboxAyera Activision a revela e prome trailer official di Call of Duty WWII y tambe yen otro informacion di e wega via un live stream. Den e articulo aki nos ta bay papia over di tur loke nos sa te awo di e campaign, multiplayer, co-op y mas. Ahn y si bo no a logra di wak...
by Jammie | Apr 21, 2017 | PC, Playstation, Xbox***Update 21 april 2017, 19:40*** Activision a caba di confirma cu nan lo reveal e trailer via livestream dia 26 di april. Nos tambe lo live stream e trailer riba nos website. Call of Duty WWII Reveal Trailer Day(s) : Hour(s) : Minute(s) : Second(s) No ta mucho...
by LocoGamer | Mar 25, 2017 | Game Related, Nintendo, PC, Playstation, XboxCall of Duty 2017 ta bay back den e periode di sugunda guerra mundial. Ta un par di dia pasa mi a skirbi un articulo over di esaki y awo nos ta mas serca di haya un confirmacion cu en berdad e siguiente wega ta bai ta Call of Duty: WW2. Un...


text:
Banko di Èmbrionan
Un di mayor avanse di reprodukshon asistí ta desaroyo di protokolonan pa krio-preservashon di èmbrio i gameto manera un strategia pa mehorá porsentahe di éksito di tratamentunan di fertilidat.
Na 1984 a ser reportá promé nasementu dor di krio-preservashon di èmbrio, i for di e tempo ei wardamento di èmbrionan krio-preservá ta un práktica standard den klínikanan di fertilisashon in vitro (FIV).
E propósito di e prosedimentu aki ta por disponé di èmbrionan pa ser transferí, despues ku nan a deskonhelá, durante un siklo menstrual posterior, natural òf prepará artifisialmente ku hormonanan, lo ke ta permití oumentá porsentahe di embaraso por siklo di estimulashon sin ripití largu i kostoso siklonan di stimulashon ku gonadotropina i aspirashon ovocitaria. Tambe, evita laga un banda èmbrio supernumerario, i por prevení transferensia di un number haltu di èmbrio, rebahando asina riesgo di embarasonan multiple.
Ademas, ta un alternativo ora tin kondishonnan materno adverso pa transferensia di èmbrio manera ta e kaso dje hiper-stimulashon ováriko severo.
Sin embargo, no tur èmbrio ta sobrebibí proseso di konhelashon – deskonhelashon, i por pasa ku masha tiki òf ningun sobrebiba pa lo ser transferí. Riesgo di apnormalidat fetal no ta superior di esun di konsepshon natural.
Rekisitonan pa warda simia den banko di spèrma:
• Ta rekerí, tanto pa hende muhé komo pa hende hòmber tèst di antikuerpo pa HIV, antígeno di superfisie pa hepatitis B, antikuerpo pa hepatitis C, serología i IgG/IgM pa Citomegalovirus i Chlamydia Tracomatis.
• Mester yena permit i kontrakto di wardamento di èmbrionnan, pa evitá problemanan potensial tokante propiedat i disposishon di èmbrionan, ku ta pasa inevitabelmente na momento ku un miembro di pareha lo falta òf pareha ta parti. Kontrakto di wardamento por ser ekstendé, komokiera ku tempo di wardamento no parse ku ta afekta viabilidat di èmbrionnan krio-preservá.


text:
ST. LOUIS, Missouri – E leyenda di rock ‘n roll, Chuck Berry a fayece diasabra, na edad di 90 aña, polis di Misouri a informa.
“E Departamento di Polis di e Condado di St. Charles a confirma cu tristesa e morto di Charles Edward Anderson Berry sr., miho conoci como e legendario musico, Chuck Berry,” e Departamento a bisa riba Facebook.
Polis a acudi na un yamada di emergencia medico na un cas den e localidad di e parti oost di estado di Missouri, cerca di e ciudad di Saint Louis.
Socoristanan a haya den e cas un homber inconciente y no tabata por a reanim’e, polis a señala.
Berry, guitarista y cantante, ta conoci pa e exitonan manera “Roll over Beethoven” y “Sweet Little Sixteen”, durante e decadanan di 50 y 60 y tabata un di e pioneronan di rock ‘n roll.
Chuck Beryr a yuda na defini e cultura popular di e decada di 50 y e futuro di e musica combinando Rhytm & Blus, e guitara country y un sentido di espectaculo unico riba escenario.
Su exito di 1958, “Johnny B. Goode” ta sigui ta un di e cancionnan mas reconocibel di e musica popular, incluso a wordo selecciona pa ta un di e cancionnan representativo di rock manda na 1088 den e nave espacial Voyager na posibel extraterestrenan.
Dia 18 di Octrober, na momento di cumpli su 90 aña, el a haci un anuncio sorpresivo di e lansamento di su prome album den 38 aña.
E album, titula solamente “Chuck”, a wordo graba den un estudio cerca di Saint Louis, su ciudad natal y mester a sali den transcurso di e aña aki.
Berry, considera un di e miho guitaristanan den tur tempo, a dedica e disco na su casa, Themetta Berry, cu kende el a biba durante e ultimo 68 añanan.
“Dushi, mi ta birando bieu! Mi a traha durante hopi tempo riba e disco aki. Awo ta momento pa benta e serbete den ring,” e cantante a bisa e tempo ey den un comunicado.
Berry a graba e album nobo cu loke tabata su banda durante dos decada di presentacion den e Blueberry Club na Saint Louis y caminda cu su yiu homber, Charles Berry Jr. ta toca e guitara.
Chuck Berry tabata parti di e prome grupo di cantante den drenta den e Salon di Fama di Rock and Roll di Cleveland (Ohio) durante su apertura na 1986.
Fuente: NTN24
Leyenda di Rock n’ Roll Chuck Berry a fayece
ST. LOUIS, Missouri – E leyenda di rock ‘n roll, Chuck Berry a fayece diasabra, na edad di 90 aña, polis di Misouri a informa.


text:
Bonbiní na MLS
Promé di desèmber 1992 a kuminsá un era nobo riba tereno di servisio di laboratorio na Kòrsou. Medical Laboratory Services (MLS) a habri su portanan pa duna e komunidat un servisio di laboratorio ku ta surpasá esnan eksistente te na e momentunan ei.
MLS ta un laboratorio superhigieniko ku ta ofresé trato amabel i efisiente. Tambe ta sòru pa un resultado di tèst lihé i sigur. MLS ta duna servisio di laboratorio riba djasabra pa e grupo di klientenan ku ta imposibel bai laboratorio den siman.
Entretantu a mehorá e aksesibilidat na servisio di laboratorio habriendo sukursal na De Savaan, Brievengat, Tera Korá, Otrobanda, Emmastad, Kas Chikitu i Banda Riba. MLS ta sigui inbertí na bienestar di Kòrsou su salubridat ku meresé e mihó.
For di aña 2012 MLS ta akredítá ku ISO 15189.


text:
ORANJESTAD – E trabaonan ta sigui na Spaans Lagoen caminda a inicia e ehecucion di e Plan di Maneho pa e area importante akinan cual por cierto a wordo reconoci internacionalmente na an?a 1980 como un area Ramsar. E area di Spaans Lagoen sigur ta un parti cu tin balor cultural, historico y geologico y ademas ta trece cune un biodiversidad inmenso y merece e atencion y cuido apropia.
Spaans Lagoen a wordo traspasa oficialmente pa Parke National Arikok (PNA) na Maart 2017 durante un bishita di su Mahestad Princess Beatrix. E area ta cubri un total di 70 hectare y ta conecta cu PNA. Desde e momento di traspaso PNA a monitor e area akinan y alaves a traha riba un Plan di Maneho. E Plan di Maneho lo wordo publica dentro poco y lo por wordo lesa pa full e comunidad di Aruba via e website di PNA www.arubanationalpark.org.
E punto nan di atencion cu ta di importancia pa e area akinan lo ta e maneho y restauracion di habitat y especienan, e recreation y acceso publico di e area di Spaans Lagoen, maneho di especienan invasivo, y proteccion legal pa e area. Por ultimo lo sondia y monitor e area completo caminda por comunica na varios manera e resultado nan y necesidad pa cu e area di Spaans Lagoen.
Asina caba por menciona cu a pone borchi nan di regla nan cu e bishitante nan mester tene cuenta cune. E borchi nan lo asisti e proceso di sondeo den e area akinan caminda lo analisa e situation di Spaans Lagoen na e momento nan aki cual resultado ta beneficioso pa PNA y tur persona, organisacion cu ta hasi uso recreativo di e area akinan. E Ramsar area akinan asina lo ricibi e atencion necesario mirando cu e Aruba tin un area relativamente chikito pa proteha y conserva cu otro isla of pais nan mas grandi.
Spaans Lagoen lo ser maneha bow di e mesun reglanan di PNA y adicionalmente lo tin un area restringi pa bishitante cual lo ta e recorido cu ta anexo di e mangel nan y lagoon. E area akinan di aproximadamente 1 km ta hopi sensitivo y lo por wordo bishita solamente bow guia di un Ranger di PNA. Esaki lo asisti PNA den nan esfuerzo di conservacion, protection y sondeo. Na e momento nan aki e area ta conta cu hopi trafico cual PNA kier dune su tempo pa recupera. E area akinan ta di suma importancia pa e flora y fauna caminda mester regula y maneha e acceso pa asina limita y of preveni un impacto na e naturaleza.
Den un sondeo preliminar a conclui cu tin aproximadamente 250 especie di flora y fauna, di cual por cierto algun di e flora y fauna akinan ta wordo protegi bow leynan local y internacional. Sigur esaki lo fungi como un nulmeting pa e area di Spaans Lagoen y nos lo por mira di serca con esaki lo sigui avansa den transcurso di e ehecucion di e Plan di Maneho di Spaans Lagoen.
Den e proximo dianan y simannan nos lo sinta cu diferente stakeholders y partnernan pa asina nos presenta e Plan di Maneho na nan caminda nos por intercambia diferente punto nan di importancia ya asina nos por garantiza e existencia y calidad di nos area Ramsar pa e comunidad di Aruba y e futuro generacion cu tambe tin e derecho di disfruta di e area akinan.
ORANJESTAD – Servicio veterinario ta pone tur bestia cu keda laga atras na e asina yama ‘afmaakhok’ of ‘kill cage’, drumi den un forma responsabel, humano y segun standard internacional. Asina hefe di e departamento Riem vd Berg a sigura durante un conferencia di prensa dialuna atardi. E conferencia tabata uno di urgencia, den un intento pa evita cu diamars awor un grupo di persona tene un accion di protesta na e sitio. Vd Berg a purba sigura na varios momento cu ta e unico forma cu tin aworaki pa resolve e problema di sobre poblacion di bestia. E otro forma segun vd Berg, ta concientizacion pa ta un doño responsabel di bestia.
ORANJESTAD – E forma con departamento veterinario ta pone cacho y pushi drumi, ta cuestionable. Como tal un di e fundacionan cu ta rescata bestia riba caya, Crijojo Trappers ta protesta diamars atardi 5’or na e ‘popularmente’ yama Kill Cage of ‘Afmaakhok’ di veterinaire dienst na Wayaca. E meta segun e lider di proyecto Mervine Kock, ta pa concientiza nos hendenan kico ta tuma lugar eynan y pa trece cambio na e proceso cu ta pone e bestianan drumi. Asina Kock a bisa den e programa NoticiaCla LIVE riba Facebook.
ORANJESTAD - 'Debi cu Hulanda a haci dificil na ultimo ora, e acuerdo entre esnan cu a reuni diabierna pa mas di 6 ora largo, no a keda aproba'. Fuentenan na Caracas di NoticiaCla y prensa Venezolano cu tabata presente, a bisa despues di nan regreso diabierna anochi. Tabata durante e ultimo parti di e negociacion, cu Hulanda kier a trece cambio den un paragrafo, pa cual e delegacion Venezolano a bisa cu nan mester haya aprobacion na Caracas prome, ya cu e cambionan di 'ultimo ora', nan no ta autoriza pa aproba riba nan mes. Esey a pone cu mester a para e reunion y keda pendiente pa un aprobacion pa despues nan firma e concepto di acuerdo, definitivamente diahuebs awor durante un otro reunion na Aruba. Kico e cambio ta, no ta conoci. Foto ta di delegacion Venezolano durante e reunion di diabierna ultimo.
ORANJESTAD - ARUBA TOURISM AUTHORITY A FIRMA ACUERDO CU HOTEL MANAGEMENT SCHOOL MAASTRICHT ORANJESTAD – Recien, Oficina di Turismo di Aruba a firma un acuerdo cu Hotel Management School Maastricht (HMSM) un acuerdo pa asina eleva e nivel di servicio aun mas den nos sectornan di hospitalidad y turismo, den su totalidad. Esaki mas cu claro por medio di e Aruba Certification Program (ACP).HMSM, un institucion reconoci mundialmente, ta bay desaroya conhuntamente cu ACP diferente modulo di curiculo di servicio, como tambe entrena nos profesionalnan local pa asina consecuentemente sigui transmiti e conocemento aki na nos forsa laboral riba tur nivel. Pa haci esaki posibel, HMSM a bin ta haci desk research den december y awo a bishita Aruba pa combersa cu nos socionan riba diferente topico pa por identifica y compronde miho e contexto cultural, comercial y turistico di nos sociedad. Consecuentemente lo crea y incorpora un standard di calidad den nos servicio cu ta den linia internacional y di es manera aki lo desaroya un programa conforme necesidadnan den nos mercado y bao di nos hendenan. Mediante e acuerdo aki, Aruba Certification Program lo conta cu manualnan di entrenamento y materialnan relevante pa e curso, entrenamento di nan personal y un curiculo di servicio. Introducion di e cursonan nobo lo tuma luga den e luna di maart / april proximo. Esaki ta nifica cu banda di e programa actual, pronto ACP lo expande locual ta ofrece na cursonan y lo ahusta e programa actual asina tumando e oportunidad pa update un cu e otro. Expansion di e cursonan ta wordo desaroyo a base di feedback cu a ricibi e siman aki. Hotel Management School Maastricht ta forma parti di e ZUYD University of Applied Sciences na Hulanda. E ta consisti di tres departamento cu ta: e scol mes cu tin mas di 65 aña di trayectoria educacional, produciendo rond di 250 hoben profesional pa aña, hobennan cu ta wordo selecta pa forma parti di e skol; e Teaching Hotel Chateau Bethlehem reconoci internacionalmente como un centro di aprendisahe y desaroyo maneha door di studiantenan; y e HMSM Hospitality Consultancy cu ta un grupo di profesionalnan cualifica cu ta conecta e conocemento di HMSM cu e mundo di hospitalidad internacionalmente. E ultimo aki ta esun encarga pa desaroya e programa pa Aruba Certification Program. Aruba Certification Program a wordo crea na 2011 cu e proposito pa eleva e nivel di servicio. Awe orguyosamente ACP a logra certifica alrededor di 4000 particpante . Oficina di Turismo y ACP a haya den Hotel Management School Maastricht un socio cu cual ta desaroya e componente specifico di servicio den e programa existente y cu cual lo amplia e oferta di cursonan bao di ACP. E desaroyo aki ta den linea cu e plan ‘Cu Mira Pa Futuro’, unda ta delinea tambe e necesidad di enfoca riba mehoracion di e servicio cu nos ta brinda nos bishitantenan en general.
ORANJESTAD - Un delegacion Venezolano a yega Aruba diabierna atardi como parti di e reunion pa resolve e impasse cu tin entre Venezuela y islanan ABC. Fuera di e yegada di e delegacion, tin tambe representante di Hulanda y Corsou. Keda pendiente pa e resultado di e reunion. Manera NoticiaCla a raporta caba, diabierna mainta Venezuela a informa cu a prolonga e medida contra islanan ABC. Pero siman pasa cu e presidente Venezolano a sorprende tur e islanan y Hulanda cu e desicion pa cera frontera cu islanan ABC pa motibo di contrabanda entre e islanan y Venezuela. A duna e islanan 3 dia pa resolve e problema, pero esaki no a logra. A prolonga esaki pa tres dia pa diabierna atrobe cu 3 dia.
ORANJESTAD – Directora di departamento di impuesto Luenne Gomez Pieters a entrega keho oficial na recherche awe merdia. E keho ta basa riba un post riba Facebook cu lo a duplica un sticker di motorrijtuigbelasting. A actua mesora y a haci keho na polis. A mustra cu no por duplica esaki y e ta bira illegal. Cu e entrega di keho aki, departamento di impuesto kier a manda un señal hopi cla cu no ta tolera nada di esaki. “Nos ta haci keho di cualkier keho di algo (asina) cu sosode” Gomez a bisa. E post en particular ta e sticker di e color fuxia. A duna e oferta pa bende e sticker aki pa 100 florin, cu ta duna e indole cu bo ta haci negoshi cu un documento oficial di departamento di impuesto. Tin e team di control y tambe di FIOT cu ta haci investigacion riba tereno di cualkier asunto di falsificacion manera nummerplaat, aangifte di belasting of cualkier otro cos asina. Ta prohibi pa ley pa reproduci algo asina den un forma illegal. E keho oficial a keda entrega awe merdia.


text:
Klik hier voor Nederlands
Introduccion
E significacion literal di e palabra proceso penal ta: proceso hudicial den cua un huez ta determina si un hecho castigabel a wordo cometi. E proceso penal ta cuminsa cu e sospecho cu un hecho castigabel a wordo cometi. Den su prome fase e proceso penal tin un caracter investigativo. Esey kier men cu polis y husticia ta haci investigacion pa haya sa kico a conduci na e hecho castigabel. Poco poco pero sigur e caracter di e proceso penal ta cambia di investigativo pa acusatorio; durante tratamento di e caso dilanti un huez Ministerio Publico representa door di un fiscal y e sospechoso ta para dilanti di otro.
E Proceso penal
E proceso penal ta transcuri den fase, di cua e investigacion preparatorio y e investigacion di huez durante tratamento di e caso ta e dosnan mas importante. E investigacion preparatorio ta dirigi riba e busqueda y persecucion di e sospechoso y ta bou guia di Ministerio Publico. E investigacion penal cu ta wordo haci door di polis y e investigacion hudicial preliminar cu ta den man di huez-comisario ta pertenece na e investigacion preparatorio. Den e investigacion hudicial preliminar e huez-comisario tin un posicion central den scuchamento di sospechoso(nan), testigo(nan) y experto(nan), e aplicacion di medidanan particular obligatorio (dwangmiddelen) y e apelacion di e sospechoso contra decision(nan) tuma door di fiscal. Na momento cu e investigacion preparatorio a trece suficiente hechonan dilanti y e sospechoso a wordo yama pa presenta dilanti huez, e investigacion di huez ta cuminsa.
E investigacion di huez durante tratamento di e caso, e asina yama investigacion di e caso ter terechtzitting, ta e parti mas importante di e proceso penal. Bou di presidencia di e huez di Corte den Prome Instancia e fiscal cu a tuma e decision pa persigui un sospechoso y e sospechoso, cu por wordo asisti door di un abogado, ta para dilanti di otro. Tur interaccion cu tuma lugar durante tratamento di e caso, ta tuma lugar segun un manera fijo.
Un deurwaarder ta anuncia e caso. Despues cu e caso a wordo anuncia huez ta controla e datonan personal di e sospechoso. Tambe huez ta avisa e sospechoso cu e tin cu paga bon tino y e ta mustra e sospechoso riba su derecho pa keda keto, e sospechoso su zwijgrecht, y riba su derecho pa ricibi asistencia di un abogado. Ora cu huez cla cu e parti aki, e fiscal di Ministerio Publico ta presenta e caso. Presenta un caso kier men cu e fiscal ta trece dilanti di kico e sospechoso ta wordo acusa. Si tin testigo of experto cu mester wordo scucha, esey lo pasa promer. Despues e huez ta haci pregunta na e sospechoso y ta trece e pruebanan cu tin den e dossier dilanti. E fiscal y e abogado di e sospechoso tambe ta haya oportunidad pa haci e sospechoso pregunta.
Despues cu tur e hechonan di e caso a wordo treci dilanti, e huez ta pone atencion riba e circumstancianan personal di e sospechoso. E circumstancianan personal ta importante pa e huez haya un mihor bista den e pasado di e sospechoso y e hecho castigabel di cua e persona ta wordo acusa. Asina e huez por huzga mihor cua castigo ta na su lugar.
Si ta necesario lo trece incidentenan dilanti. Esaki ta pasa despues cu a trata e circumstancianan personal di e sospechoso. Un ehempel di un incidente ta e demanda di un partido perhudica. Un partido perhudica ta un persona cu a sufri dañonan como consecuencia di un hecho castigabel. E partido perhudica por uni su mes na e proceso penal y pidi huez pa condena e sospechoso na paga e daño haci na su persona.
Despues di e tratamento di e demanda di e partido perhudica, e fiscal ta tene su requisitorio. E requisitorio ta e argumentacion di e fiscal durante tratamento di un caso den cua e ta motiva pakico e sospechoso a comete of no a comete e hechonan cu ta acus’e di nan y con huez segun e fiscal lo mester huzga e caso. Ora e fiscal cla cu e requisitorio ta turno pa e abogado su pleidooi. E pleidooi ta e argumentacion di e abogado na defensa di e sospechoso den cua e ta splica dilanti huez con huez lo mester huzga e caso contra su cliente. En bez di e palabra pleidooi por usa tambe defensa.
E sospechoso semper tin derecho riba e ultimo palabra. Despues di e ultimo palabra di e sospechoso, e huez ta sera tratamento di e caso. Na momento cu e tratamento di e caso ta sera, e huez tin dos opcion. E huez por dicta sentencia imediatamente of e por bisa cu e ta dicta sentencia despues. Si huez dicidi cu e ta dicta sentencia despues, e ta mara na un periodo maximo di tres siman. Esaki kier men cu despues di a sera tratamento di e caso, e huez mester dicta sentencia dentro di tres siman.
E sentencia
Huez a dicta sentencia. E fiscal y e sospechoso por apela e sentencia di e huez den prome instancia. Si e fiscal of e sospechoso kier apela un sentencia di huez, nan tin cu haci esaki dentro di dos siman despues cu e sentencia a wordo duna door di un huez. Por apela e sentencia cerca griffie na Corte di Prome Instancia. Den apelacion e caso ta wordo trata di nobo door di tres huez di Corte Comun di Husticia di Antia Hulandes y Aruba.


text:
Kiko ta trasendé
Ora nos praktiká Meditashon Trasendental nos ta eksperensiá un estado kaminda e mente ta kompletamente den silensio i tòg kla-kla lantá.
Trasendé kier men bai mas ayá. Ora e mente a bai mas ayá di tur aktividat, esaki ta un eksperensia di e Ser interior, ku ta pas perfekto, Konsiensia Trasendental.
Eksperensiá e ser interior
"Ta posibel pa tur hende bai profundo paden i saturá nan mente ku felisidat interior, ku e inteligensia puro inlimitá ei ku ta habitá den e fuente di pensamentu." " – Maharishi Mahesh Yogi
Un estado di konsiensia puro
Pa huza un analogia, mente ta manera laman – na superfisio konstantemente den moveshon, pero den su profundidat silensioso i imensamente poderoso. Meditashon Trasendental ta involukrá un manera di trankilisá sin niun esfuerso den e profundidat di laman – rekargando pa medio di e estado inlimitá di konsiensia puro. Segun e mente ta kalma i bira ketu, bo respirashon ta bira hopi suave i bo muskulonan profundamente relahá. E mente ta trankilisá paden, mas ayá di pensamentu, te e nivel di konsiensia mas silensioso, pasífiko – bo ser interior.
Meditashon Trasendental kompará ku otro téknika
E abilidat di trasendé ta hasi Meditashon Trasendental fundamentalmente diferente for di tur otro téknika di meditashon.
Otro téknikanan ta involví sea konsentrashon (pa medio di kontrolá e mente o atenshon) òf kontemplashon (un proseso aktivo di pensamentu di sierto tipo). Komo resultado, otro tipo di meditashon ta tene e mente aktivo loke ta stroba e proseso di trasendé.